LSE - Tanışlıq Sessiyası\nÇərşənbə, 18 Avqust 10:00\nLSE təhsilə maraqlı olan tələbələr və gənclər üçün universitet müxtəlif sessiyalar təşkil edir. Sessiya marketinq və kadr seçimi komandasının üzvü tərəfindən hazırlanmış qısa giriş təqdimatı ilə başlayacaq, daha sonra isə tələbələrin sualları ilə davam edəcək.\nLondon İqtisadiyyat və Siyasi Elmlər Məktəbi hər 2-3 həftədə tanışlıq sessiyaları keçirir ki, bu da gələcək bakalavr tələbələrinə LSE-də təhsil variantları, tələbə həyatı və ərizələrin verilməsi prosesi haqqında daha çox məlumat əldə etməyə imkan verir.\nQS dünya reytinqində 2021-ci ildə 1-ci, sosial elmlər və idarəetmə fənləri üzrə dünyada 2-ci yeri tutan LSE, dünyanın ən qabaqcıl sosial elm universitetlərindən biridir.\nDünya miqyasında akademik nüfuza malik olan bu universitet sosial elmlərə yüksək keyfiyyət ilə nail olmaq üçün bir sıra proqramlar təklif edir.\nQeyd olunmalıdır ki, LSE müxtəlif təlim metodları təklif edir. Bu isə öz növbəsində burada təhsil alacaq tələbələrin özlərinə uyğun tədris metodunu seçməsinə imkan yaradır. Daha əvvəldə qeyd olunduğu kimi burada təhsilə maraqlı olan tələbələr və gənclər üçün universitet müxtəlif sessiyalar təşkil edir. Sessiya marketinq və kadr seçimi komandasının üzvü tərəfindən hazırlanmış qısa giriş təqdimatı ilə başlayacaq, daha sonra isə tələbələrin sualları ilə davam edəcək.\nDiqqətinizə çatdıraq ki, sessiya həm bakalavr, həm də magistr dərəcələri üzrə təşkil olunacaq.\nİştirakçılar bu tarixlərdən birində sessiyalara qoşula bilərlər: 18 avqust; 1, 15, 29 sentyabr 2021-ci il\nTədbirdə maraqlı olan tələbələr əvvəlcə universitetin rəsmi saytından qeydiyyatdan keçməlidirlər. Bunun üçün LSE Discovery Sessions veb saytında göstərilən tarixlərdən birini seçərək qeydiyyat formunu tamamlayın.\nİngiltərədə təhsilinin təklif etdiyi imkanlardan yararlanmaq istəyirsinizsə ətraflı məlumat əldə etmək üçün hər zaman təcrübəli xaricdə təhsil məsləhətçilərimizə müraciət edə bilərsiniz. StudyNet Group şirkəti müraciət prosesində sizə istiqamətdə köməklik göstərəcək, eləcə də tələbə vizalarının alınmasında, İngiltərədə mənzil bron edilməsi prosesində və orada qaldığınız müddət ərzində daimi dəstək göstərəcəyik.


Azərbaycanlı turistlər 2019-cu ildə xarici ölkələrdə 1.4 milyard dollar xərcləyiblər\nYayınlanma tarixi:06.02.2020 12:27:40\nAzərbaycanlı turistlər 2019-cu ildə xarici ölkələrə səfərləri zamanı ən azı 2 milyard 407,572 milyon manat xərcləyiblər.\nİslamazeri.com xəbər verir ki, Azərbaycanlı turistlər 2019-cu ildə xarici ölkələrə səfərləri zamanı ən azı 2 milyard 407,572 milyon manat (cari məzənnə ilə $1,4 milyard) xərcləyiblər.\nBu barədə “İnterfaks-Azərbaycan” agentliyinə turizm bazarındakı mənbə məlumat verib.\nAzərbaycanlı turistlərin nəqliyyat xərcləri 711,963 milyon manat təşkil edib ki, bu da bütün xərclərin təxminən 30%-i deməkdir. Otel xərcləri 465,148 milyon manat, qida xərcləri 399,821 milyon manat məbləğində olub. 582,747 milyon manat mal və hədiyyələrin alınmasına, qalan məbləğ isə digər xərclərə yönəldilib.\nAzərbaycan vətəndaşları ən çox Rusiyada vəsait sərf ediblər (584,283 milyon manat), bu məbləğ İranda 524,348 milyon manat, Gürcüstanda 487,15 milyon manat, Türkiyədə 473,239 min manat, BƏƏ-də 64,803 milyon manat təşkil edib.\nTuristlər tərəfindən ən az vəsait Küveytdə (3,393 milyon manat), Özbəkistanda (3,693 milyon manat) və İsveçrədə (3,971 milyon manat) sərf edilib.\nAzərbaycanlı turistlərin Rusiyada nəqliyyat (184,618 milyon manat), İranda isə otel və qidalanma xərcləri (müvafiq olaraq 128,966 milyon manat və 122,606 milyon manat) yüksək olub.\nAzərbaycan vətəndaşları Gürcüstanda mal və hədiyyə alışına 175,556 milyon manat, Rusiyada 150,460 milyon manat, İranda 138,439 milyon manat, Türkiyədə 95,917 milyon manat, BƏƏ-də 2,64 milyon manat sərf ediblər.\nMənbənin məlumatına görə, 2019-cu ildə 5 milyon 567,684 min Azərbaycan vətəndaşı xaricə gedib, 4 milyon 347,336 min nəfərin (2018-ci illə müqayisədə artım 6,1%) səfəri turizm məqsədli olub.\nAzərbaycan vətəndaşları (2 milyon 41,133 min nəfər və ya turistlərin ümumi sayının 37%-ə qədəri) ən çox İrana səfər ediblər. Azərbaycanlı turistlərin ən çox səfər etdikləri ölkələrin beşliyinə Gürcüstan (1 milyon 606,886 min nəfər), Rusiya (982,449 min nəfər), Türkiyə (633,618 min nəfər) və Ukrayna (66,322 min nəfər) daxildir.\n2019-cu ilin yekunları üzrə Azərbaycan vətəndaşları üçün ən populyar istiqamətlərin beşliyində Gürcüstan (1 milyon 354,605 min nəfər), İran (1 milyon 353,271 min nəfər), Rusiya (833,117 min nəfər), Türkiyə (532,873 min nəfər) və Ukrayna (56,772 min nəfər) yer alıb.\nAzərbaycan vətəndaşları 1 gün müddətinə ən çox İrana (512,89 min nəfər), 1-3 gün müddətinə Gürcüstana (418,573 min nəfər), 4-7 gün müddətinə Gürcüstana (310,205 min nəfər), 8-14 gün müddətinə Gürcüstana (256 min nəfər) səfər edirlər.


cafe city sözaltı sözlük\n1. bakıda bildiyim ən səviyyəli məkandı.\niki şöbəsi var, biri rəşid behbudov, digəri fəvvarələr meydanının mərkəzində.\navropa mətbəxini ən dadlı və nisbətən uyğun qiymətə dada bilərsəz. məsələn menyuda ən bahalı yemək 15 manat olmalıdı. bir dəfə paraya kıyıp sifarış verdik həqiqətən də bişirilən ətin dadı indiyə qədər damağımdadı.\n21.10.2012 19:30, rumpeltelskin\n2. bakıda qlamur civilərin və manısların takıldığı kafe. adamın üstündə alçipan var amma yaxşı yeməkləri olur\n22.11.2012 11:20, altmışdoqquz\n3. sihdirsin əəə səviyyəsi, 4 fincan çaya 20 manat almışdılar mənnən. şüvənniy eliyə də bilmədim, yanımda adam var idi (bizim dildə söhbət eliyəndə yanımda adam var idi demək nədi yəqin hamı bilir). bəlkə də yanımda adam var idi deyə itələmişdilər mənə, menudan çayın qiymətinə də baxmamışdım çünkü.\n03.12.2012 02:31, hypnerotomachia\n4. menyu kimi hardasa kibrit qutusu qalınlığında jurnal təqdim edirlər, yeməkləri çox ləzzətli olsa da xidmət o qədər də üstün səviyyədə deyil\n21.12.2012 18:29, fikirləşirəm ki,


BMK Azərbaycanda lisenziyalaşdırma sisteminin islahatlaşdırılması üzrə tövsiyələrini açıqlayıb\nBiznes və iqtisadiyyat xəbərləri 14 Avqust 2009 16:23 (UTC+04:00)\n"Azərbaycanda xüsusi razılıq və lisenziyalaşdırma sisteminin idarə edilməsi üçün 2009-cu ilin sonuna qədər prezident fərmanının verilməsi gözlənilir", - cümə günü Beynəlxalq Maliyyə Korporasiyasının (BMK) biznes mühitinin təkmilləşdirilməsi layihəsinin (AzBEE) rəhbəri Boris Divyak deyib.\n"Son zamanlar Azərbaycan hökuməti xüsusi razılıq və lisenziyalaşdırma sisteminin, həmçinin biznesyoxlama inspeksiyası sisteminin təkmilləşdirilməsi üzrə Dünya Bankının məsləhət qrupu ilə kooperasiya edir", - Divyak bildirib.\n"Dünya maliyyə-iqtisadi böhranı ilə əlaqədar bütün çətinlikləri nəzərə alaraq, hökumət ölkənin və sahibkarlığın dayanıqlı inkişafının təmin edilməsi üçün uzunmüddətli hədəflər müəyyən edib", - layihə rəhbəri qeyd edib.\nAzərbaycanın kiçik və orta sahibkarlığı arasında keçirilmiş sorğu əsasında biznes mühitinin monitorinqi çərçivəsində xüsusi razılıq və lisenziyalaşdırma sisteminin qiymətləndirilməsinin yekunları üzrə BMK Azərbaycan hökumətinə öz təkliflərini təqdim edib.\nDivyakın sözlərinə görə, hökumətə ölkədəki xüsusi razılıq və lisenziyaya malik olanların tam siyahısını formalaşdırmaq tövsiyə olunub ki, bu da başa çatmaq üzrədir. Siyahı İqtisadi İnkişaf Nazirliyi (İİN) tərəfindən AzBEE layihəsinin yardımı ilə tərtib olunur.\n"Bu siyahının tərtib olunması fikri onlardan hansılarının bir-birini təkrarlamasını müəyyən etməkdən ibarətdir, - Divyak deyib. - Bundan sonra İİN üçün bu sahədə problemin texniki həlli üzrə xüsusi alət hazırlana bilər".\nKorporasiya həmçinin müəyyən lisenziya növlərinin verilməsi üçün "vahid pəncərə" sistemini tətbiq etməyi də təklif edib ki, bu da vaxt və xərclərə qənaət etmək imkanı verəcək. Lisenziyaların siyahısının formalaşdırılmasından sonra ölkə hökumətinə, həmçinin razılıq sistemi üzrə vahid internet-portalın yaradılması da təklif ediləcək.\n"Biz həm də "səssizlik üzrə" prinsipinin tətbiqinə də ümid edirik. Yəni xüsusi razılıqların alınmasına ayrılmış müvafiq müddətin bitiminə qədər mənfi cavab alınmazsa, bu, razılıq işarəsi kimi qəbul ediləcək", - Divyak bildirib.\nÖlkə hökuməti ilə lisenziyaların verilməsi sisteminin idarə edilməsi üzrə aparıcı prinsipləri razılaşdırmaq da planlaşdırılır. Dünya təcrübəsində onlar, səhiyyənin mühafizəsi və ictimai təhlükəsizlik, ərtaf mühitin mühafizəsi və nadir (təbii telekommunikasiya) resursların paylanması diqqətə alınaraq üç əsas yerə bölünür.\n"Tam siyahı üzrə lisenziya və xüsusi razılığın alınması prosesinin ətraflı təsviri üzrə təqdim olunacaq reyestrin yaradılması da gözlənilir. Onun yaradılması, bu məsələnin həllinin məsuliyyətinin artırılması məqsədilə, prezident fərmanından sonra başlanacaq", - Divyak hesab edir.\nİlkin məlumatlara əsasən ölkədə 300 xüsusi razılıq və 54 lisenziya tətbiq olunur.


İlahİ övlİyalara təvəssül etməK şİrKə səbəb olurmu və bİd`ət sayIlIrmI? sonnat.net\nİlahİ övlİyalara təvəssül etməK şİrKə səbəb olurmu və bİd`ət sayIlIrmI?\nCavab: Təvəssül – insanın yüksək ilahi məqama çatmaq üçün özü ilə Allah arasında vasitə qərar verdiyi dəyərli bir varlıqdır. İbni Mənzur “Lisanul-ərəb” adlı lüğət kitabında deyir:\n“Filan varlıqla ona təvəssül etdi” – yə`ni onun nəzərini cəlb edən məqam və ehtiram vasitəsilə ona yaxınlaşdı”.\n“Ey iman gətirənlər, Allah qarşısında təqvalı (pərhizkar) olun və Onun dərgahına doğru vasitə hazırlayın. Allah yolunda cihad edin, bəlkə nicat tapasınız.”\nBöyük lüğət alimi olan Covhəri “Sihahul-lüğət” kitabında “vəsilə” sözünü tə`rifini belə demişdir:\nDeməli, onun vasitəsilə təvəssül etdiyimiz dəyərli varlıq bə`zən dəyərli və saleh əməllər, Allaha xalis pərəstişdir (ki, güclü bir vasitə kimi insanı Allah dərgahına yaxınlaşdırır), bə`zən də Allah yanında böyük məqam və ehtirama layiq görülən bir insandan ibarətdir.\n “Lisanul-Ərəb”, 11-ci cild, səh.724\n “Maidə” surəsi, ayə:34\nToday hits : 26 Last day hits : 61 All hits : 581396


ABŞ-da ilk qadın məscidi açıldı: Kişilər buraxılmır – Savash.org\nƏsas səhifə/Maraqlı/ABŞ-da ilk qadın məscidi açıldı: Kişilər buraxılmır\nABŞ-da ilk qadın məscidi açıldı: Kişilər buraxılmır\nBu yaxınlarda Birləşmiş Ştatlarda ilk qadın məscidi açılıb.\nKaliforniyanın Los-Anceles şəhərində açılan bu məscidi başqalarından fərqləndirən cəhət müsəlman qadınların burada daha sərbəst olmasıdır. İki ay bundan əvvəl açılan bu məsciddə qadının İslamda rolu haqda müzakirələr aparmağa da imkan var.\nAmerikadakı digər məscidlərdən fərqli olaraq qadınlar ayda bir dəfə təcrübələrini bölüşmək üçün burada toplaşır.\nTənzilə Əhməd adlı qadın buraya iki ay əvvəl gəldiyini və burada dünyanın hər yerindən qadınlarla əhatə olunduğunu deyir.\nQadınlar və kişilərin cümə namazına eyni məsciddə toplaşdıqları, lakin ayrı-ayrılıqda ibadət etdiyi ənənəvi məscidlərdən fərqli olaraq bu məscid yalnız qadınlar üçündür və buraya qadın başçılıq edir.\nMüsəlman İcamsı Şurasından Edina Lekoviç deyir: “Mən burada eyni məqsəd üçün gələn qadınları gördüm. Çünki bizi eyni inam bir araya gətirib və biz yeniliyə doğru daha bir addım atmaq istəyirik”.\nBəzi qadınlar kiçik bir dəyişikliyin olmasını istəyir. Onlar adi məscidlərdə özlərini yad hiss etdiklərini deyirlər.\n“Mənim boya-başa çatdığım məsciddə biz arxa otaqda toplaşardıq. Bizə dua oxunan yerdə olmaq qadağan idi. Burada isə adi məscidlərdə olduğu kimi patriarxal məsələ yoxdur” – deyə Tənzilə Əhməd bildirir.\nBu qadın məscidində geyim qaydası tətbiq edilmir. Müxtəlif millətlərdən olan qadınların ibadət etdiyi bu məsciddə xristian və yəhidi tədbirləri də keçirilir.\nMəscidin təməlini qoyan Həsna Məznavi burada məscid açılmasının səbəbi olduğunu deyir. “Məni ən çox ruhlandıran İslamın qızıl dövrüdür. Bu, o dövrdür ki, müsəlmanlar, xristianlar və yəhudilərlə birlikdə çalışıb”.\nLakin bəziləri qadın məscidinin o qədər də vacib olmadığını düşünür. İslam üzrə alimlərin bəziləri qadınların birgə dua etməsini qəbul etəsələr də cümə namazı və moizələrin bu şəkildə aparılmasını sual altına alır.\n“Qadınların İslam haqda müzakirələri yenilik deyil. Qadın məscidi məsələsi tək belə hal deyil. Bu məsələ uzun müddət müzakirə obyekti olub və indi müasir dönəmdə bu, aktuallığını artırıb\_”” – deyə Cənubi Karolina Universitetindən Bri Loskota bildirir.\nB.Laskota deyir ki, Amerika xarakterini əks etdirən bu unikal qadın məscidi təndiqlərə bir növ cavabdır (\_”Amerikanın səsi\_”).\nTürkiyədə futbol dayandı: Oyunlar təxirə salındı\nAzərbaycanlı milyarder Xəzərə 350 milyard ayırır


Məhkəmə əxlaqsızlıq yuvaları saxlayan qadını HƏBSDƏ SAXLADI » Ovqat.com\nAli Məhkəmədə əxlaqsızlıq yuvaları saxlamada təqsirləndirilən Maman Nadirovanın barəsindəki hökmdən verilən kassasiya şikayətinə baxılıb.\nNəsimi Rayon Məhkəməsinin hökmü ilə M.Nadirova 3 il 6 ay müddətinə azadlıqdan məhrum edilib. Hökmdən narazı qalan qadın apellyasiya şikayəti verib. O, günahsız olduğunu, barəsində bəraət hökmünün çıxarılmasını istəyib. Bakı Apellyasiya Məhkəməsinə qadının şikayətini təmin etməyib. Daha sonra M.Nadirova kassasiya şikayəti ilə Ali Məhkəməyə müraciət edib. (unikal)\nAna səhifəyə qayıt Baxış: 78 Tarix: 22-08-2019, 15:33\nDTX-nın həbs etdiyi gömrük əməkdaşının kassasiya şikayəti təmin edilməyib –Məhkəmə prosesi\nİlqar Məmmədovun məhkəməsi təxirə salınıb- Bu səbəbdən\nİlqar Məmmədovun apellyasiya məhkəməsinin vaxtı məlum olub\nMəhkəmə Maliyyə Nazirliyinin "Yehova Şahidləri"nə qarşı apellyasiya şikayətini təmin etməyib


Təəssüf ki, həkimlər arasında da bilgisizlik var - Bəzən ehtiyac olmadan xəstəyə antibiotik yazırlar » Regionxeberleri.com\nRegionxeberleri.com » Sosial » Təəssüf ki, həkimlər arasında da bilgisizlik var - Bəzən ehtiyac olmadan xəstəyə antibiotik yazırlar\nİnfeksion xəstəliklər və soyuqdəymə zamanı müxtəlif müalicə üsullarından istifadə olunur. Antibiotiklər ən tez təsir göstərən vasitələrdən biridir. Lakin antibiotiklər yalnız həkim məsləhəti ilə təyin olunmalıdır. Buna baxmayaraq, həmin dərmanlar apteklərdə reseptsiz satıldığına görə maneəsiz alınır və istifadə olunur.\nSəhiyyə Nazirliyinin İctimai Səhiyyə və Sanitariya-Epidemioloji Nəzarət Şöbəsinin müdiri Nəzifə Mürsəlova bildirib ki, ölkəmizdəki apteklərdə antibiotiklərlə bağlı qaydalara əməl olunmur. Onun sözlərinə görə, COVID-19 dövründə problem daha da artdı:\n“Bu qanunvericiliyin yerlərdə işləməsi istiqamətində işlər gücləndirilməli, ona nəzarət artırılmalıdır. Dövlət səviyyəsində bu məsələyə ciddi nəzarət olmalıdır”.\nŞöbə müdiri qeyd edib ki, hazırda antibiotiklər reseptlə buraxılan dərmanlar sırasındadır:\n“Bu məsələ qanunvericilikdə tənzimlənir, təəssüf ki, bu tənzimlənmə kağız üzərində qalır”.\nSözügedən məsələ ilə bağlı Ümumdünya Səhiyyə Təşkilatının (ÜST) Azərbaycandakı nümayəndəsi Hande Harmancı da açıqlama verib. ÜST rəsmisi vurğulayıb ki, antibiotiklərin uzunmüddətli istifadə ictimai səhiyyə üçün təhdid yaradır:\n“Hazırda koronavirus pandemiyasına qarşı effektli müalicə yoxdur:\n“Antibiotiklərdan istifadə bu dərmanlara qarşı davamlılığınn yaranmasına səbəb ola bilər. Hazırkı statistikaya görə, xəstəxanaya yerləşdirilən koronavirus xəstələrin 8 faizində bakterial və ya göbələk infeksiyasıdır. Bu da həmin xəstələrin 72 faizinin antibiotik istifadəsini göstərir. Ümumiyyətlə xəstəliyin yüngül mərhələsində antibiotiklərdən istifadə edilməsi düzgün deyil”.\nMəsələ barədə “Sherg.az”a danışan tibb elmləri doktoru, həkim Şəmsiyyə Namazlı bildirib ki, digər ölkələrdə antibiotiklər həkim resepti olmadan satılmır. Ölkəmizdə də bu qaydanı tətbiq etmək lazımdır.\nHəkim vurğulayıb ki, bu gün qrip və qızdırması olan şəxs özbaşına gedib, antibiotik tabletkası və ya iynəsini alıb vurur:\n“Həmin şəxs həkimə gələnə qədər xəstəliyin gedişatını itirmiş oluruq. Bu zaman həkim müəyyən çətinlik çəkir. Yaxud da xəstənin özbaşına qəbul etdiyi antibiotik təsir etmədiyi üçün həkim məcbur olub, daha güclü təsirə malik antibiotik yazır. Məlumdur ki, özbaşına antibiotik istifadə edən şəxslərlə bağlı çoxlu sayda ölüm halları qeydə alınıb. Bir neçə il bundan qabaq ana övladına antibiotik vurduğu zaman uşaq şok vəziyyətinə düşüb, dünyasını dəyişdi”.\nŞ.Namazlının sözlərinə görə, həkim məsləhəti olmadan antibiotiklərdən istifadə ciddi fəsadlar yarada bilər:\n“Daxili orqanlarda, xüsusilə mədə-bağırsaq sistemində təhlükəli hallar yaşanır. Eyni zamanda əl və ayaqlarda qaşınma baş verir. Təəssüf ki, həkimlər arasında da bilgisizlik var. Bəzən ehtiyac olmadan xəstəyə antibiotik yazırlar. Bu, düzgün deyil. Bildiyimiz kimi, hazırda pandemiya dövrüdür. Həkim məsləhəti olmadan antibiotik qəbul edirlər. Amma həmin şəxslər belə etməklə orqanizmlərinə böyük zərbə vururlar. Xüsusilə böyrəklərin soruculuq qabiliyyəti itir. Bu baxımdan ölkəmizdə də antibiotiklərin reseptsiz satışı qadağan edilməlidir”.


Əli Kərimovun “ölüm statistikası”na cavab: boşboğazlıq edir –\nAzərbaycan koronovirusla mübarizədə ən effektiv addımlar atan ölkələr sırasındadır. Pandemiyaya qarşı preventiv tədbirlərlə yanaşı Azərbaycan bəşəriyyətin xilası üçün etdiyi təşəbbüslərlə nümunəvi ölkə kimi göstərilir. Ümumdünya Səhiyyə Təşkilatı da Azərbaycanın pandemiyaya qarşı atdığı addımları yüksək qiymətləndirib.\nBu fikirləri Teleqraf.com-a Milli Məclisin deputatı İlham Məmmədov deyib.\nO qeyd edib ki, ölkəmiz Qoşulmama Hərəkatının xətti ilə 30-dan artıq ölkəyə maddi və texniki yardımlar edib: “Bununla yanaşı Azərbaycan ÜST-ə 10 milyondan artıq vəsait köçürüb. Ölkəniz ilk dəfə olaraq COVAX proqramına qoşularaq dünyada ədalətli vaksin bölgüsünün vacibliyni önə çəkib. Azərbaycan əhalisini vaksinlə təmin etmək üçün bütün imkanlarını səfərbər edən dövlətlərdəndir. Elə ölkələr var ki, bu gün vaksin əldə edə bilmir. Artıq mövcud olan ən təsirli vaksinlər Azərbaycanda tətbiq olunur. Bütün bunlar isə insanların sağlamlığı və təhlükəsizliyi üçün atılan təsirli addımlardır”.\nDeputat deyib ki, pandemiya dövründə insanların sosial qayğıları da dövlətin diqqətində olub: “Biznes strukturları, işçilərin işə çıxmadan əmək haqqlarını təmin edilməsi, aztəminatlı ailələrə birdəfəlik maddi yardımların verilməsi mühüm amillərdən hesab olnmur. Bununla yanaşı struktur və zəruri sosial layihələrin heç biri təxirə salınmadı. Amma buna baxmayaraq Azərbaycanın pandemiya və ondan sonrakı dönəm üçün addımlarını düzgün dəyərləndirə bilməyənlər boşboğazlıqla məşğul olur. Bu sıradan AXCP sədri Əli Kərimov və onun təmsil etdiyi anti-“Milli Şura” üzvləri xarici havadarlarına xoş gəlsin deyə vaxtaşırı yalan informasiyaları tirajlamağa çalışırlar. Azərbaycan pandemiya dövründə və 44 günlük Vətən müharibəsində vətəndaşların təhlükəsizliyi və sağlamlığını daima diqqətdə saxlayıb. Bu gün Ə.Kərimov, Cəmil Həsənli kimi yarıtmazların vaxtilə Azərbaycana vurduğu zərbələr, yaralar indi-indi sağalır. Hakimiyyədə olduqları dövrdə dövlətin, xalqın təhlükəsizliyi üçün heç bir effektiv addım atmağı bacarmayanlar bu gün boşboğazlıq edir. Sözüz ki, cəmiyyət bunu görür. Ona görə də, bu cür dırnaqarası siyasətçilərə cəmiyyətdə münasibət birmənalı deyil”.\nİlham Məmmədova görə, Əli Kərumovun bu gün ölkədə ölüm sayı ilə bağlı açıqlamağa çalışdığı statistika və bunun üzərində qurmaq istədiyi müzakirələr tamamilə absurdur: “Bu gün Azərbaycan güclü bir dövlətdir. Qarabağ savaşından qalib çıxmış bir dövlətin fərdi olmağı qürurunu hər kəs yaşayır. Amma bəzi üzdəniraq qrupların təmsilçiləri xalqın bu sevincinə, qüruruna şərik çıxmaq əvəzinə düşmən dəyirmanına su tökməyə çalışır. Sözsüz ki, bu gün Azərbaycana qarşı olan qüvvələr məzh Ə.Kərimovların ritorikalarına istinad edir. Bu da açıq şəkildə düşmən maraqlara xdimətdən qaynaqlanır”.


Maurisio Pavesi: ATƏT-in DTİHB-nun Azərbaycanda parlament seçkiləri ilə bağlı yekun məruzəsi yanvarın sonlarında hazır olacaq\nSiyasət 16 Dekabr 2005 13:03 (UTC+04:00)\nATƏT-in Demokratik Təsisatlar və İnsan Haqları Bürosunun (DTİHB) Azərbaycanda parlament seçkiləri ilə bağlı yekun məruzəsi yanvarın sonlarında hazır olacaq. Trend in məlumatına görə, bu barədə ATƏT-in Bakı ofisinin rəhbəri Maurisio Pavesi jurnalistlərlə söhbətində bildirib.\n"Seçki qanunvericiliyinin pozulması ilə bağlı səsvermənin yekunlarının ləğv edildiyi seçki dairlərində təkrar seçkilərin tarixi artıq məlumdur. ATƏT-in ofisi təkrar səsvermə gününə qədər qısa məruzə hazırlayacaq", -deyə M.Pavesi bildirib və "müxalifət partiyalarının mövqeyi və strategiyasının diqqətə alınması"nın, həmçinin, Azərbaycan rəhbərliyinin təkrar seçkilərin keçirilməsindən sonra atacağı addımları öyrənməyin vacibliyini qeyd edib. "Biz gözləməliyik. Təəssüf ki, seçki marafonu bir ildən artıq - 2005-ci ilin iyunundan 2006-cı ilin mayına kimi uzanıb", -deyə M. Pavesi qeyd edib.\nAzərbaycan hökuməti və müxalifət arasında dialoqun bərpa edilməsinin mümkünlüyündən danışarkən ofisin rəhbəri bildirib ki, ATƏT-in nümayəndəliyi "tərəflərin belə bir arzuda olduqlarını ifadə etmədiklərinə görə" dialoqun dirçəldilməsi təşəbbüsü ilə çıxış etməyib. "Mənə elə gəlir ki, Azərbaycan müxalifəti atacağı addımları hərtərəfli müzakirə etməlidir",- deyə sonda M. Pavessi bildirib.


Altı il Dəclə-Fərat sahillərində — Qəzənfər Paşayev | Bookmate-də onlayn kitab oxuyun\nGörkəmli şərqşünas, dilçi alim Qəzənfər Paşayevin adı çəkiləndə istər-istəməz keşməkeşli tarixi olan, indiyə kimi də çalxalanıb durulan İraq yada düşür. Bu da onunla bağlıdır ki, Q. Paşayev 1960–70-ci illərdə Yaxın Şərqin ən qədim dövləti olan İraqda 6 il tərcüməçilik fəaliyyəti ilə məşğul olmuş, bu müddət ərzində ”Dəclə və Fərat sahillərində” yaşayan xalqların, ictimai həyatını, tarixini, adət-ənənələrini, mədəniyyətini, ədəbiyyat və incəsənətini mükəmməl şəkildə qələmə alaraq yığcam şəkildə elmi-bədii-sosioloji salnamə yarada bilmişdir.\nBu kitab bu gün də oxunaqlıdır. Ən azından İraqın dünəni və bu gününü müqayisə etmək baxımından. Bundan başqa soyumuz-kökümüz bir olan türkmanların maddi-mənəvi varidatını öyrənmək, o dövrün türkman yazarlarının yaradıcılığı ilə tanış olmaq üçün burada kifayət qədər məlumat əldə etmək olar.


Prezident İlham Əliyev sahibkarlıq sahəsində aparılan yoxlamalarla bağlı fərman imzaladı (ƏLAVƏ OLUNUB)\nSiyasət 26 Oktyabr 2015 19:32 (UTC+04:00)\nPrezident İlham Əliyev "Sahibkarlıq sahəsində aparılan yoxlamaların dayandırılması haqqında" Azərbaycan Respublikasının 2015-ci il 20 oktyabr tarixli Qanununun tətbiqi və sahibkarlıq sahəsində aparılan yoxlamaların dövlət tənzimlənməsinə dair əlavə tədbirlər barədə fərman imzalayıb.\nMüəyyən edilir ki, bu fərmanın müddəaları vergi yoxlamalarına şamil edilmir; "Sahibkarlıq sahəsində aparılan yoxlamaların dayandırılması haqqında" Azərbaycan Respublikası Qanununun 2.1-ci maddəsinin birinci və ikinci cümlələrində "müvafiq icra hakimiyyəti orqanı" dedikdə Azərbaycan Respublikasının Prezidenti nəzərdə tutulur; həmin Qanunun 3.2-ci maddəsində "müvafiq icra hakimiyyəti orqanı" dedikdə İqtisadiyyat və Sənaye Nazirliyi nəzərdə tutulur.\nFərmanla "Sahibkarlıq sahəsində aparılan yoxlamaların dayandırılması haqqında" Azərbaycan Respublikasının Qanununa əsasən insanların həyat və sağlamlığına, dövlətin təhlükəsizliyinə və iqtisadi maraqlarına mühüm təhlükə yaradan hallar üzrə aparılmasına yol verilən yoxlamaların Siyahısı" təsdiq edilir.\nYoxlayıcı orqanlar tərəfindən yoxlamaların aparılması və Azərbaycan Respublikasının İqtisadiyyat və Sənaye Nazirliyi tərəfindən yoxlamaların aparılmasına razılıq verilməsi məsələləri "Sahibkarlıq sahəsində aparılan yoxlamaların tənzimlənməsi və sahibkarların maraqlarının müdafiəsi haqqında" Azərbaycan Respublikası Qanununun 16.1.3-cü maddəsinin tətbiqi qaydası və "Sahibkarlıq sahəsində aparılan yoxlamaların tənzimlənməsi və sahibkarların maraqlarının müdafiəsi haqqında" Azərbaycan Respublikasının 2013-cü il 2 iyul tarixli Qanununun tətbiqi ilə əlaqədar bəzi məsələlər barədə" Azərbaycan Prezidentinin 2014-cü il 31 oktyabr tarixli fərmanı nəzərə alınmaqla həll edilir.\nİqtisadiyyat və Sənaye Nazirliyinə "Sahibkarlıq sahəsində aparılan yoxlamaların dayandırılması haqqında" Azərbaycan Respublikası Qanununun və bu Fərmanın tətbiqi ilə əlaqədar sahibkarların Nazirliyin "Qaynar xətt"inə daxil olan müraciətlərinin operativ araşdırılmasını təmin etmək; sahibkarların Azərbaycan Respublikasında sahibkarlıq fəaliyyətini dayandırmasına dair müraciətləri barədə Vergilər Nazirliyindən daxil olmuş məlumatlar əsasında sahibkarlıq fəaliyyətinin dayandırılması səbəblərinin araşdırılması və həmin səbəblərin aradan qaldırılması üçün mümkün olan tədbirləri görmək və ya təkliflər vermək; "Sahibkarlıq sahəsində aparılan yoxlamaların dayandırılması haqqında" Azərbaycan Respublikasının Qanunundan irəli gələn tələblərin pozulması hallarını aşkar etdikdə, bu barədə məlumatları Azərbaycan Baş Prokurorluğuna təqdim etmək; "Sahibkarlıq sahəsində aparılan yoxlamaların dayandırılması haqqında" Azərbaycan Respublikası Qanununun və bu fərmanın tətbiqi nəticələri barədə üç ayda bir dəfə Azərbaycan Prezidentinə məlumat təqdim etmək tapşırılıb.\nAzərbaycan Baş Prokurorluğuna tövsiyə edilsin ki, "Sahibkarlıq sahəsində aparılan yoxlamaların dayandırılması haqqında" Azərbaycan Respublikasının Qanunundan və bu Fərmandan irəli gələn tələblərin pozulmasına dair məlumatların araşdırılmasını və aşkar olunmuş hüquq pozuntuları barədə müvafiq tədbirlərin görülməsini təmin etsin, bu barədə Azərbaycan Respublikasının Prezidentinə mütəmadi məlumat təqdim etsin.\n"Sahibkarlıq sahəsində aparılan yoxlamaların dayandırılması haqqında" Azərbaycan Respublikasının Qanununa əsasən insanların həyat və sağlamlığına, dövlətin təhlükəsizliyinə və iqtisadi maraqlarına mühüm təhlükə yaradan hallar üzrə aparılmasına yol verilən yoxlamaların Siyahısına əsasən, "Sahibkarlıq sahəsində aparılan yoxlamaların dayandırılması haqqında" Azərbaycan Respublikası Qanununun 1-ci maddəsində nəzərdə tutulan müddətdə sahibkarlıq fəaliyyəti ilə məşğul olan fiziki şəxslər, dövlət mülkiyyətində olmayan və paylarının (səhmlərinin) nəzarət zərfi dövlətə məxsus olmayan hüquqi şəxslər barəsində siyahısı aşağıda göstərilən yoxlamalar aparıla bilər:\n- dərman vasitələrinin keyfiyyəti, təhlükəsizliyi qaydalarına riayət edilməsinin və sanitar-gigiyenik qaydalara riayət edilməsinin Azərbaycan Respublikasının Səhiyyə Nazirliyi tərəfindən yoxlanılması;\n- fitosanitar tələblərə, qaydalara uyğunluğun və baytarlıq tələblərinə, qaydalarına uyğunluğun Azərbaycan Respublikasının Kənd Təsərrüfatı Nazirliyi tərəfindən yoxlanılması;\n- təbii qaz, su təchizatı, elektrik və ya istilik şəbəkələrinə qanunsuz qoşulma hallarının yoxlanılması;\n- sığortaçıların, təkrarsığortaçıların və sığorta vasitəçilərinin fəaliyyətinin Azərbaycan Respublikasının Maliyyə Nazirliyi tərəfindən yoxlanılması;\n- radioaktiv, partlayıcı və digər xüsusi təhlükəli maddələrin və ya avadanlıqların saxlanılması və dövriyyəsi, dağ-mədən işlərinin, hidrotexniki qurğularda, neft və qazçıxarma sənaye obyektlərində və xüsusi təhlükəli digər sahələrdə işlərin görülməsi zamanı texniki təhlükəsizlik qaydalarına riayət olunmasının, aparılan işlərin və istismarda olan obyektlərin tikinti, texniki və yanğın təhlükəsizliyi normalarına uyğunluğunun Azərbaycan Respublikasının Fövqəladə Hallar Nazirliyi tərəfindən yoxlanılması.\n“Mingəçevir Dövlət Universitetində kiber təhlükəsizliklə bağlı fənlərin tədrisinin təkmilləşdirilməsi” layihəsi qranta layiq görülüb (FOTO)


“Vaxtilə Ramiz Mehdiyevin əlini öpənlər…” » www.Yenilik.Az\nwww.Yenilik.Az » Cəmiyyət » “Vaxtilə Ramiz Mehdiyevin əlini öpənlər…”\n“Vaxtilə Ramiz Mehdiyevin əlini öpənlər…”\n2020-08-02 , 12:59\nMilli Məclisin Regional məsələlər komitəsinin sədri, hakim Yeni Azərbaycan Partiyası icra katibinin müavini Siyavuş Novruzov son hadisələrlə bağlı Modern.az saytına müsahibə verib. “Yeni Sabah” onu ixtisarla təqdim edir:\n- Bu günlərdə Milli Elmlər Akademiyasının prezidenti Ramiz Mehdiyevin də bir bəyanatı oldu. Aydın oldu ki, bəzi qüvvələr düşünür ki, hakimiyyət daxilində müəyyən qruplaşmalar var. Ramiz Mehdiyev deyir ki, ömrü boyu Heydər Əliyev siyasi kursuna sadiq olub və bundan sonra da olacaq. Sizcə bu nə demək idi?\n- Vaxtilə onun qarşısında ikiqat əyilənlər indi haqqında xoşagəlməz sözlər deyirlər. Vaxtilə onun əlini öpənlər bu gün danışmağa başlayıb. Mən bunların hamısının şahidi olmuşam.\n- Söhbətimizin əvvəlində ümumi bir fikir oldu ki, xalq son hadisələrdə yekdilliklə birlik nümayiş etdirdi. Amma içimizdə də sizin dediyiniz kimi, bəzi qüvvələr var ki...\n- Azərbaycanda 30 min erməni yaşayır. Onların uşaqları, nəsli-nəcabəti var. Onların hamısı bu gün sosial şəbəkələrdə anti-Azərbaycan təbliğatı aparır. Çoxusunun anası, çoxunun arvadı ermənidi... Amma bütün anti-təbliğat aparanlar da onlardır.\n- Yaltaqlıq, əl öpənlik məsələsinə toxundunuz. Milli Məclisdən gözlənti var ki, yaltaqlığı qadağan edən bir qanun layihəsi ortaya çıxsın. Bəzən yaltaqlığın pik həddinin şahidi oluruq. Bunun qarşısını necə almaq olar?\n- Elələri indi də var. Onları adbaad sadalaya bilərəm. Yaltaqlıq yox, əməli-salehlik etmək lazımdır. Eləmirlər də, bunların da xarakteri belədir.\n- Azərbaycanda sürətli şəkildə kadr və struktur islahatları aparılır. Bu siyasət hakim partiyada da gedəcəkmi? Məsələn, rayon partiya rəhbərlərindən xeyli yaşlı adamlar var...\n- Axı bizdə qayda-qanun var. Partiyanın rayon təşkilatı sədrini dəyişmək üçün konfrans keçirilir. Koronavirusla əlaqədar konfranslar onlayn keçirilir. İşlərimizi onlayn idarə edirik.\n- Bütün rayon təşkilatları ilə bağlı konfrans keçiriləcək?\n- Yox, müəyyən qədər addımlar atılır. Həm də bu məsələ yaşla əlaqədar deyil. Adam var ki, yaşlıdı, amma əla işləyir. Adam da var ki, cavandı, heç bir işlə məşğul olmur.\n- Son zamanlar bəzi köhnə siyasətçilər, o cümlədən xaricdə yaşayanlar aktivləşiblər. Hətta konkret Rəsul Quliyevin açıqlamaları, təklifləri daha çox diqqət çəkir. Sizcə, onun aktivləşməsi nə ilə əlaqədardır?\n- Rəsul Quliyev 30 ildir oturub Amerikada, Amerika xüsusi kəşfiyyatına işləyir, ona görə, oradakı erməni lobbisinin dili ilə danışır. Deyir, Qarabağın bir hissəsini ermənilərə verib, münaqişəni həll etmək olar. Necə yəni? Torpağı vermək olar? Yaxşı xatirimdədir, ümummilli lider Heydər Əliyev Dağlıq Qarabağla əlaqədar bir toplantı keçirirdi. Keçmiş strukturların, hüquq-mühafizə orqanlarının rəhbərləri, siyasətçilər hamısı iştirak ediblər.\nOrada məsələ qalxdı ki, Dağlıq Qarabağ Ermənistana verilsin, ətraf əraziləri geri alaq. Cənab Prezident İlham Əliyev də həmin toplantıda iştirak edirdi. Heydər Əliyev, İlham Əliyev və Murtuz Ələsgərov bu fikirləri səsləndirənlərin başına bir oyun açdılar, gəl görəsən. Dedilər ki, Azərbaycanın 1 metr torpağını belə ermənilərə vermək mümkün deyil. Ümummilli lider dedi “bu torpaq sənindir ki, verirsən?” Görün vəziyyət necə idi? Ona görə Rəsul Quliyevin dedikləri sayıqlamadan başqa bir şey deyil.\nElman Nəsirov:"Təcili sosial şəbəkələrlə bağlı qanun qəbul olunmalıdır"\n2020-08-05 , 06:59\nAkim Bədəlovun biznes imperiyası\n2020-08-05 , 06:51\n69 min manat vergi borcu olan şirkəti 828 min manatlıq tenderin qalibi oldu\n2020-08-05 , 06:43\n"Pul yığırsınız, camaatın qabağını kəsib, cərimələyirsiniz"-VİDEO\n2020-08-05 , 06:35\n“Niyə imkan vermirsiniz, insanlar evlərinə çörək aparsınlar” - VİDEO\n2020-08-05 , 06:28\n2020-08-05 , 00:16\n2020-08-05 , 00:13\n2020-08-04 , 19:53\n2020-08-04 , 19:44\nFəttah Heydərovun dəfnində yüksək çinli məmurlar iştirak etdi — FOTO\n2020-08-04 , 19:42\nJalə Əhmədova kimdir?- ABU-dan parlamentə uzanan yol - Tanımadığınız deputatlar silsiləsindən\n2020-08-04 , 18:04\n“Kapital Bank”dan Şəhidlərin adı ilə ÖZÜNÜREKLAM\n2020-08-04 , 17:43\n2020-08-04 , 13:00\n2020-08-04 , 12:34\nElman Nəsirov maaş kartındakı pulu açıqladı-VİDEO\n2020-08-03 , 18:37\n2020-08-03 , 18:25\n2020-08-03 , 18:22\n2020-08-03 , 18:17\n2020-08-03 , 18:08\n2020-08-03 , 18:05\n2020-08-03 , 18:03\n2020-08-03 , 18:01\n2020-08-03 , 17:53\n2020-08-03 , 17:49\n2020-08-03 , 11:37\nVƏTƏNDAŞLAR ÜÇÜN PULSUZ HÜQUQİ YARDIM HƏFTƏLİYİ KEÇİRİLİR\n2020-08-03 , 11:26\n2020-08-03 , 08:21\n2020-08-03 , 08:08\n2020-08-03 , 08:02


admin 22:05 / 27 Yanvar 2021\n“Microsoft” şirkətinin təsisçisi, xeyriyyəçi, dünyanın ən varlı insanlarından biri olan Bill Qeyts COVID-19 pandemiyasının hələ başlanğıc olduğunu bildirib.\nO, bu fikirləri Almaniyanın “Süddeutsche Zeitung” nəşrinə müsahibəsi zamanı səsləndirib. Milyonçu hesab edir ki, dünya hələ növbəti pandemiyaya hazır deyil.\n“Ümid edirəm ki, iki ildən sonra vəziyyət başqa cür olacaq. Vaksinlər, dərmanlar, testlər, xəstəxanalar – hamısı hazır olacaq. Pandemiya artıq həyatımızın bir hissəsinə çevrilib. Dövlətlərin vəzifəsi öz vətəndaşlarını qorumaqdır. Əgər hazırlıq daha yaxşı aparılsaydı, vəziyyət başqa cür olardı. Biz bundan düzgün nəticələr çıxarmalıyıq. Çünki növbəti pandemiya on dəfə daha ağır ola bilər”, – deyə Qeyts bildirib.\n← ZAUR USTACIN ŞEİRLƏRİNDƏ UŞAQ OBRAZLARI… – Ayətxan Ziyad\nAzərbaycan-İran körpüsü – Xudafərinlə bağlı qərar – VİDEO →


Fitch: “Neft 2017-ci ildədə ucuzlaşmaqda davam edəcək”\nİqtisadiyyat Manşet Fitch: “Neft 2017-ci ildədə ucuzlaşmaqda davam edəcək” 29.11.201629.11.2016\n“Fitch” beynəlxalq reytinq agentliyi neft qiymətlərinin 2019-cu ilə qədər 60 dollar/barelə kimi artacağını ehtimal edir. “Report” “RİA Novosti” agentliyinə istinadən xəbər verir ki, bununla yanaşı Agentlik 2017-ci ildə neftin ucuzlaşmasının davam edəcəyini istisna etmir.\nAgentliyin hesabatında həmçinin bildirilir ki, neft qiymətlərinin 65 dollar/barelə yüksəlməsi üçün isə uzun müddət tələb olunacaq. “Fitch” 2017-ci ildə neftin orta qiymətinin 45 dollar, 2018-ci ildə 55 dollar olacağını proqnozlaşdırır. Hesabatda 2017-ci ilin ilk yarısında neft bazarında tələblə təklifin tarazlanacağı qeyd olunub. Bununla yanaşı bildirilir ki, ABŞ-da şist neft hasilatının artması və neft ehtiyatlarının artan həcmi gələn il qiymətlərin aşağı düşməsinə səbəb ola bilər və yalnız bundan sonra qiymətlər arta bilər.\nAzadlıq Radiosunun və “Amerikanın səsi”nin saytları bloklanıb? →


MİLLİ DƏYƏRlƏRİ UNUTMAQ OLMAZ | Дербент\nBu gün gözümüzü açıb hayana baxsaq-istər televiziya kanalları, istərsə də, qəzet və jurnallar olsun, bütün dünyanı tüğyan edən, əsəblərimizi tarıma çəkərək, pik həddində tutub saxlayan Kovid 19-un törətdiyi bəlaları eşidirik. Buna görə də, “Dərbənd” respublika içtimai-siyasi qəzeti olaraq, oxuçularımızın beynini bu fikirlərdən yayındırmaq, gözlərini bu görüntülərdən ayırmaq və onlara sözün əsl mənasında sənətdən danışmaq və sənətçi göstərmək istədik. Həmsöhbət olaraq isə Dərbənd Azərbaycan Dövlət Dram Teatrında çalışan və klarnet ifası ilə mədəniyyətimizdə, respublikamızın musiqi dünyasında özünəməxsus yer tutan İlqar Eldaroviç Kərimovu seçdik.\n-İlqar Eldaroviç, mən Sizi xeyirxah, təvazökar, dost-tanışlar içində hörmət sahibi olan ləyaqətli bir gənc kimi çoxdan tanıyıram və bundan qurur duyuram. Bu yaxınlarda sevindirici bir xəbər aldıq: Dağıstanın mədəniyyət naziri Zarema Butayevanın dövlət və nazirliyin mükafatları ilə təltif etdiyi incəsənət işçilərinin siyahısında Sizin də adınız var idi. Bu münasibətlə biz Sizi səmimi qəlbdən təbrik edirik. Gün o gün olsun ki, daha yüksək fəxri adlara layiq görüləsiz.\nÇox sağ olun, Aybəniz xanım!\nBəli, qeyd etməliyəm ki, Dağıstan Respublikasının mədəniyyət işçiləri respublikada Konstitusiya Gününün hazırlanmasında və keçirilməsində, antiterror istiqamətli işlərdə fəal iştirakına,həmçinin “Mədəniyyət” Böyük Vətən müharibəsindəki “Qələbənin 75 illiyi” nə həsr edilmiş milli layihələrin müvəffəqiyyətlə həyata keçirilməsində, mədəniyyət və incəsənət sahəsində xeyriyyəçiliyin saxlanılması, çoxmillətli mədəniyyətin inkişafında, məhsuldar işə və ictimai fəalliyyətə verdiyi töhfələrə görə mükafatlandırılmışlar.\nÇox gözəl. Bizə məlumdur ki, bu Sizin ilk mükafatınız deyil və müxtəlif illərdə də diplom və təşəkkürlərə layiq görülmüsünüz. Xahiş edirəm, özünüzdə musiqiyə, həm də məhz klarnet musiqi alətinə qarşı marağın oyanma tarixindən danışasız.\nÜmumiyyətlə, bizim evdə həmişə musiqiyə böyük maraq olub. Atamın incəsənət sahəsində çalışdığı üçün musiqi hələ uşaqlıqdan mənim beynimə həkk olunub. Evimiz həmişə çal-çağırlı olardı. Atam nağara çalırdı,ifa etdiyi ritmlər onu dinləyənlərin qəlbini riqqətə gətirirdi. Lakin mənim klarnetə çox böyük həvəsim var idi. Beləliklə, qarşıma məqsəd qoydum: -Bu sənətə yiyələnməliyəm! Ona görə də 1995-ci ildə sənədlərimi Dərbənd şəhər iki saylı musiqi məktəbinə verdim. Mənim müəllimim Maqsud Salmanoviç Əliyev (Allah ona rəhmət eləsin,qəbri nurla dolsun) idi. Musiqi məktəbini bitirsəm də, bununla kifayətlənmədim, başımda gecə -gündüz qonşu Azərbaycana gedib, orada təhsilimi davam etdirmək fikri dolanırdı. Bu çox çəkmədi, deyirlər niyyətin hara, mənzilin ora. Bakıya yola düşdüm və 1999-cu ildə Asəf Zeynallı adına musiqi kollecinə qəbul olundum. Orada da bəxtim müəllim tərəfindən yaxşı gətirdi. Ustadım adlı-sanlı klarnet çalan Rafik müəllim oldu. Oranı müvəffəqiyyətlə bitirdikdən sonra doğma şəhərə gəlib Dərbənd İncəsənət və Mədəniyyət İnstitutuna daxil oldum. Sonralar-2003-2006-cı ilədək Dərbənd rayon mədəniyyət Evində, 2006-cı ildən 2010 –cu ilə kimi “Günəş” rəqs ansamblında işləməyə başladım. 2010-cu ildən başlayaraq, doğma teatrmızda çalışıram. Hələ teatrda çalışmazdan əvvəl də müxtəlif əsərlər qoyularkən (2008-ci ildə “Arşın mal alan ” la Bakıya getdik və musiqili komediya teatrında çıxış etdik) məni bura dəvət edirdilər. Buna heç vaxt etirazım olmayıb və əlimdən gələn köməyi etmişəm. Çünki hər hansı bir milli teatr da xalqın sərvətidir və hamı bundan yararlanmalıdır .\nÖzünüzə daha çox klassikanı, xalq mahnılarını, yoxsa estradanı yaxın görürsünüz?\nBilirsiz, mən müasirliyi, yeniliyi, amma qədərində-sevən insanam. Ürəyimdə klassikaya da yer var, müasir estradaya da. Ancaq qəlbən ən yaxın olanımı bilmək istəyirsinizsə, deyirəm: xalq mahnılarımız, oyun havalarımız !\nBizim şəhərimizin klarnet ifaçılarının ifa tərzlərindən razısınızmı, onlara hansı məsləhətləri vermək istərdiniz?\nHeç kəsin sənətinə, yaradıcılığına kölgə salmaq niyyətim yoxdur. Klarnet ifaçılarından gileylənsək, haqsızlıq etmiş olarıq. Lakin çalışmaq və yenə də çalışmaq lazımdır. Çünki biz xalq arasına, çıxırıq, el şənliklərində iştirak edirik. Musiqinin də öz dili var. İfalarımızda başqa səmtə əyilməməliyik, millilik qorunmalıdır. Müasirliyi düzgün olmayan yerdə axtarmamalıyıq. Hal-hazırda bizim nəinki musiqimizdə, eyni zamanda geyimimizdə, mətbəximizdə, hətta danışığımızda da dəyişikliklər hiss olunur. Mən yenə də təkrar edirəm, yeniliyin əleyhinə deyiləm. Müasirləşmək lazımdır, amma milli dəyərləri də unutmaq olmaz, onları saymamaq, gələcək nəsillərə ötürməmək bağışlanmazdır.\n-İlqar Eldaroviç, Sizin kumiriniz olubmu və o, kimdir?\n-Bir qədər çətin bir sualla qarşı-qarşıya qoyduz məni. Əgər fikir vermisinizsə, mənim ifalarımda bir yox, bir neçə üslub hiss olunur. Çünki mən bir neçə sənətkardan (onların adlarını yuxarıda çəkmişəm) bəhrələnmişəm. Amma ilk olaraq, onu görüb bu sənətə gəldiyimə görə deyərdim ki, mənim kumirim çox gözəl və istedadlı klarnet ustası və ifaçısı Hakim Abdullayev (Dərbənd musiqiçiləri arasında Akim adı ilə məşhurdur) olub. Həqiqətən də mən onun sənətini çox sevirəm.\nİfalarınızda daha çox nəyi tapırsınız? Lirikamı, romantikamı?…\nLirikanı sevirəm, lakin lirikaya həddindən artıq çox yer verməyi də lazım bilmirəm. Çünki hər şeyin öz yeri var. Dahi mütəfəkkir Nizami Gəncəvi çox gözəl yazırdı:\nArtıq içilərsə, dərd verir o da.\nHəddindən artıq çalınan lirik musiqi də kədər gətirir. Bilirsiz, bu elə bir sənətdir ki, burada “nə qədər qazanacam?” yox, “nə qazanacam?” –deyə düşünmək lazımdır. Nə isə qazanmaq da ki, illər tələb edir. Ona görə də burda səbirli olmaq daha məqsədəuyğundur.\nSon olaraq, “Dərbənd” in oxucularına nə demək istərdiniz?\nÇox sağ olun, bütün kollektivinizə, başda redaktorunuz Tərlan Qəhrimanoviç Ələkbərov olmaqla, hamıya firavan həyat arzulayıram. Qoy dünyamız salamat olsun, qədim şəhərimiz günü-gündən gözəlləşsin, azar-bezar bizdən uzaq olsun, təki xalqımızın günü xoş keçsin və milliliyi itirməmək şərtilə müasirləşən, gözəlləşən musiqimizə həmişəki kimi lazımi dəyərini verməyi bacarsın!\nBu gözəl və nəcib arzulara görə İlqar Kərimova təşəkkür edir, ona və onun timsalında şəhərimizin bütün xeyirxah insanlarına yeni-yeni yaradıcılıq uğurları, ailə səadəti diləyirik!\nPrevious Previous post: В 2020 году в Дагестане дополнительно отремонтируют 39 дорог\nNext Next post: В Акушинском районе прошел четвёртый Северо-Кавказский открытый чемпионат по мотоциклетному спорту Эндуро-кросс\nСотрудники Дагнаследия прошли в Москве повышение квалификации по сохранению объектов культурного наследия28.06.2021\nПобедителями грантового конкурса на третьей смене «Территории смыслов» стали двое участников из Дагестана28.07.2021\nВ Дагестане ежемесячные выплаты ветеранам Великой Отечественной войны увеличили в 10 раз27.05.2021


Sual (61) : Aylıq əmək haqqı alan şəxs o pulları evlənmək üçün gələcəyə ehtiyat saxlasa, onlara xums düşərmi?\nƏgər aylıq əmək haqqından alınan pulların özünü ehtiyat saxlasa, onda ona ilin başında xums gələr, hətta gələcəkdə evlənən zaman cehiz almaq üçün olsa da.\nSual (62) : Sığorta idarəsi mənə müəyyən məbləğdə pul borcludur. Müqaviləyə görə, bu yaxınlarda o pulu mənə qaytarmalıdırlar. Həmin məbləğə xums düşür, yoxsa yox?\nSığorta və zəmanət puluna xums düşməz.\nSual (63) : Atanın bostanı hibə, yaxud irs yolu ilə oğluna çatıb və o zaman bostan çox da qiymətli hesab olunmurdu. Amma onun qiyməti (hal-hazırda satılan zaman) əvvəlki qiyməti ilə fərqlənir. Qiymətlərin qalxması nəticəsində, onun artan miqdarına xums düşürmü?\nİrsə, hibəyə və onlar satılan zaman pullarına, hətta qiymətləri artsa da xums düşmür.\nSual (64) : Bir nəfər müstəhəbb həccə getmək üçün həcc idarəsinin fonduna müəyyən məbləğdə pul köçürüb və həcc ziyarətinə getməmiş vəfat edib. Bu fonda köçürülən məbləğin hökmü necə olmalıdır? O pulla naib tutub mərhumun əvəzindən həccə göndərmək vacibdirmi? Həmin pula xums düşürmü?\nO şəxsin həcc idarəsinin fonduna köçürdüyü məbləğin əvəzində verilən sənəd hal-hazırdakı dəyəri ilə onun mirasından sayılır. Əgər o şəxsin boynunda həcc yoxdursa, onda o məbləği mərhum üçün niyabəti həccdə sərf etmək vacib deyil. Eləcə də, əgər həcc səfəri üçün ayrılan məbləğ o idarəyə verilən zaman xumslu deyildirsə, onda onun xumsunu vermək vacib deyildir. Çünki o məbləğ buna görə mərhumun öz dolanışığına xərcləndiyi puldan hesab olunur.\nSual (65) : Kişi və arvad onların malına xums gəlməsin deyə, xums ili çatmamış illik qazanclarını bir-birlərinə hədiyyə edirlər. Xahiş olunur ki, bunların xumsunun hökmünü bəyan edəsiniz.\nOnların öz vəziyyətlərinə uyğun olan hədiyyədən başqa yerdə qalanında, belə hibə etməklə boyunlarından vacibi xums götürülməz.\nSual (66) : İnsan malını, bir ili tamam olmamış öz həyat yoldaşına hədiyyə edə bilərmi? Özü də elə bir vaxtda ki, o adam yoldaşının bu malı gələcəkdə ev alması üçün ehtiyat saxlayacağını və ya lazım olan yerlərdə yardım edəcəyini bilir.\nBu işə icazə verilir və öz yoldaşına hibə etdiyi şeylərə xums düşmür. Amma bu şərtlə ki, o, xalqın nəzərində öz vəziyyətinə uyğun və münasib olsun, həm də xumsdan boyun qaçırmaq niyyəti ilə də olmasın.\nSual (67) : Qızıma bir qədər məişət avadanlığı cehiz vermişəm. Bu cehizə xums düşür, yoxsa yox?\nƏgər verdiyin cehiz xalqın nəzərində sizin vəziyyətinizə uyğundursa, onda verdiyiniz məişət avadanlığına xums gəlməz.\nSual (68) : Ata, qardaş və ya qohumlardan birinin verdiyi təminat xərcləri hədiyyə sayılırmı? Bu xərcləri verən adam malının xumsunu ayırmayıbsa, alan şəxsə onun xumsunu vermək vacibdirmi?\nVerilən xərclərin hibə, yaxud hədiyyə adı daşıması onu verənin niyyətindən asılıdır. Ona verilən şeyin üzərinə xums gəlməsini yəqin etməyincə, onun xumsunu vermək vacib deyildir.\nSual (69) : “Şəhid təşkilatı”-nın şəhid ailələrinə verdiyi məbləğlərdə, onların illik dolanışığından artıq qalanına xums vacibdirmi?\nO təşkilatın əziz şəhid ailələrinə verdiyi hədiyyələrə xums düşmür.\nSual (70) : Qərzül-həsənə müəssisələrinin və bankların səhmdarlara verdiyi mükafatlara xums düşürmü? Eləcə də insanın qohumlardan və dost-tanışlardan aldığı nəqdi hədiyyələrin vəziyyəti necə olmalıdır?\nŞübhəli olmayan hədiyyə və mükafatlarda xums vacib deyildir, amma onlar şübhəli olsa, xums vermək vacib olar.


Məhkəmə “Sahil” bağında baş vermiş qətl hadisəsi zamanı bıçaqlanan şəxsin şikayətinə baxıb | Report.az\nMəhkəmə “Sahil” bağında baş vermiş qətl hadisəsi zamanı bıçaqlanan şəxsin şikayətinə baxıb\nMəhkəmə “Sahil” bağında baş vermiş qətl hadisəsi zamanı bıçaqlanan şəxsin şikayətinə baxıb Apellyasiya şikayəti təmin edilməyib\n18 İyun , 2016 11:16\nBakı. 18 iyun. REPORT.AZ/ Bakı Apellyasiya Məhkəməsində “Sahil” bağında baş vermiş qətl hadisəsi zamanı zərər çəkən şəxslərdən biri - Orxan Məmmədzadənin barəsində olan hökmdən verilən apellyasiya şikayəti üzrə məhkəməsi başa çatıb.\n“Report”un məlumatına görə, hakim İlqar Murquzovun sədrliyi ilə keçirilən prosesdə qərar elan olunub.\nQərara əsasən, O.Məmmədzadənin apellyasiya şikayəti təmin edilməyib. Birinci instansiya məhkəməsinin çıxardığı hökm dəyişdirilmədən saxlanılıb.\nQeyd edək ki, qətl hadisəsi 2015-ci il yanvar ayının 6-da “Sahil” bağında baş verib. Elçin Çobanov orada mübahisə zəminində it gəzdirən Həsən Həsənov və O.Məmmədzadəyə bıçaqla xəsarət yetirib. H.Həsənov hadisə yerində ölüb. Təqsirləndirilən şəxs məhkəmədə verdiyi ifadəsində bildirib ki, həyat yoldaşı Leyla Çobanovanı Nəsrəddin Tusi adına Azərbaycan Dövlət Pedaqoji Universitetindən gətirərkən H.Həsənovun gəzdirdiyi it onun həyat yoldaşı və rəfiqələrinə hürməyə başlayıb. Buna hirslənən E.Çobanov H.Həsənovdan itini kənara çəkməsini istəyib. Tərəflər arasında mübahisə yaranıb və E.Çobanov üzərində gəzdirdiyi bıçağı çıxararaq əvvəlcə H.Həsənova, daha sonra isə onun dostu O.Məmmədzadəyə zərbə endirib. Hadisədən sonra E.Çobanov oranı tərk edib. Bıçaq yarası alan H.Həsənov hadisə yerində dünyasını dəyişib. E.Çobanov Cinayət Məcəlləsinin 120.1-ci (qəsdən adam öldürmə, yəni digər şəxsi qəsdən həyatdan məhrum etmə) və 29,120.2.7-ci (iki və ya daha çox şəxsi öldürməyə cəhd) maddələri ilə ittiham olunub. Ötən ilin dekabr ayının 30-da Bakı Ağır Cinayətlər Məhkəməsinin hökmü ilə E.Çobanov 17 il 6 ay müddətinə azadlıqdan məhrum edilib. Hökmdən narazı qalan məhkum apellyasiya şikayəti, prokurorluq isə apellyasiya protesti verib. Bakı Apellyaiya Məhkəməsi birinci instansiya məhkəməsinin çıxardığı hökmü dəyişdirmədən saxlayıb. Xatırladaq ki, fakt üzrə Səbail Rayon Polis İdarəsində O.Məmmədzadəyə qarşı Cinayət Məcəlləsinin 221-ci (xuliqanlıq) maddəsi ilə ittiham irəli sürülüb. Səbail Rayon Məhkəməsinin hökmü ilə O.Məmmədzadə barəsində 1 il 6 ay müddətinə islah işləri cəzası təyin edilib. Qərardan narazı qalan O.Məmmədzadə apellyasiya şikayəti verib.


Bakıda dəhşətli avtobus qəzası: » XalqInfo.az Xəbər Portalı\n23.05.18 17:45 | Tanınmış vəkil bu dəfə özü ilə bağlı qaldırılan cinayət işində qalib gəldi\nXalqinfo.az Xəbər Portalı » Xəbər » Bakıda dəhşətli avtobus qəzası:\nBakıda dəhşətli avtobus qəzası: 4 ölü - YENİLƏNİB\nBölmə: Xəbər, BLOK XƏBƏR\n13 aprel 2015 10:21 Baxış: 424 Şərh: 0 Çap\nBakının Sabunçu rayonunda 4 nəfərin ölümü ilə nəticələnən ağır qəza baş verib.\nXalqinfo.az bildirir ki, apa-nın məlumatına görə, qəza Sabunçu-Zabrat yolunun Balaxanı qəsəbəsinə dönən hissəsində qeydə alınıb.\n1990-cı təvəllüdlü Elçin İlqar oğlu Orucovun idarə etdiyi "VAZ 2107" markalı minik maşını ilə "105" saylı sərnişin avtobusu toqquşub. Nəticədə sürücü də daxil olmaqla hələlik kimliyi müəyyən edilməyən 3 nəfər hadisə yerində ölüb. Daha bir nəfər isə xəstəxanaya aparılarkən yolda dünyasını dəyişib.\nQəza zamanı minik maşını deformasiyaya uğradığından hadisə yerinə Fövqəladə Hallar Nazirliyinin (FHN) Xüsusi Riskli Xilasetmə Xidmətinin (XRXX) əməkdaşları cəlb olunublar. Xilasedicilər xüsusi alət və avadanlıqların köməyi ilə minik maşınında sıxılmış vəziyyətdə qalan cəsədləri çıxarıblar.\nQəzadan sonra Sabunçu-Zabrat yolunun bu hissəsində qısa müddətlik tıxac yaranıb.\nFövqəladə Hallar Nazirliyi (FHN) də hadisə ilə bağlı məlumat yayıb.\nNazirliyin saytında verilən məlumata görə, Sabunçu rayonunda “İVECO” markalı sərnişin avtobusu ilə “VAZ” markalı minik avtomobilinin toqquşması nəticəsində minik avtomobilinin sərnişini hadisə yerində vəfat edib və avtomobildə sıxılmış vəziyyətdə qalıb.. Xilasedicilər deformasiyaya uğramış avtomobildən meyiti çıxararaq, aidiyyətı üzrə təhvil veriblər.\nBakı-Şamaxı yolunda qəza:\nBakıda gəza yenə\nBakıda avarya -


2018-ci ildə mobil telefonların 93 faizini smartfonlar təşkil edəcək\n2013-cü ilin birinci rübündə bütün mobil telefonların rüblük tədarük həcminin 50 faizindən çoxunu ilk dəfə smartfonlar tutub. "IC Insights" şirkətinin analitiklərinin proqnozuna əsasən, 2015-ci ilin dördüncü rübündə smartfonların tədarük həcmi 435 milyona çatacaq ki, bu da ümumi tədarük həcminin 80 faizi deməkdir.\n"ICTnews" elektron xəbər xidməti "dailycomm.ru" saytına istinadən bildirir ki, mütəxəssislər, həmçinin əlavə ediblər ki, hələ 2013-cü ilin nəticəsinə görə smartfonlar 50 faizlik həddi ötüb. Gözləntilərə görə, 2018-ci ildə artıq bazara tədarük olunan bütün mobil telefonlar "ağıllı" kateqoriyasına şamil ediləcək.\nParalel olaraq smartfon seqmentinə aid olmayan daha sadə aparatların tədarükü azalacaq. 2013 və 2014-cü illərdə sadə aparatların tədarük həcmi müvafiq olaraq 18 və 23 faiz azalıb və 2015-ci ildə isə artıq 27 faizlik azalma qeydə alınacaq.\nBütövlükdə 2015-ci ildə mobil telefonlar bazarının həcmi yalnız 3 faiz artacaq. Ötən illə müqayisədə irəliləyiş 2 faiz azalacaq.


Ədalətin bərpası üçün PETİSİYA | Xəbərlər\n907-ci düzəlişin ləğvi üçün petisiya reallaşır.\nİyulun 20-sindən etibarən petitions.whitehouse.gov satrında 907-ci düəzlişin ləğviylə bağlı səsvermə başlayıb.\nBakuCity.az xəbər verir ki, 19 Avqust 2020-ci ilə qədər vasitəsilə 69 246 imza toplanmalıdır.\nBu imza sahiblərindən biri olmaqla Azərbaycanın haqq səsinin dünyaya çaymasına, ikili standartalara son qoyulmasına dəstək ola bilərsiniz!\nQeyd edək ki, məqsəd 1992-ci ildə ABŞ Konqresi tərəfindən qəbul olunmuş və ölkəmizə qarşı ədalətsiz mövqe nümayiş etdirən birbaşa dövlət yardımlarının göstərilməsini qadağan edən "Azadlığa Dəstək Aktı"na edilmiş 907-ci düzəlişin tamamilə ləğvidir.\nDüzəliş ilk dəfə 1992-ci ildə senator Con Makkeyn tərəfindən təklif edilib, ancaq daha sonra naməlum səbəblərə görə qeri qaytarılıb.\nBundan sonra, yenidən, senator Con Kerrinin dəstəyi ilə konqressmen Ueyn Ouens (Yuta ştatı) tərəfindən irəli sürülmüşdür və erməni lobbi təşkilatlarının güclü təzyiqi nəticəsində Konqres tərəfindən qəbul edilmişdir.\nABŞ vitse-prezidenti Cozef Bayden düzəlişin qəbulunda fəal rol oynamış və dəfələrlə onun ləğv edilməsinə qarşı çıxış etmişdir. 2001-ci il 11 sentyabr hadisələrindən sonra Azərbaycanın beynəlxalq terrorizmlə mübarizədə dəstəyini təmin etmək məqsədilə ABŞ Konqresi Prezidentə düzəlişin hüquqi qüvvəsini dayandırmaq səlahiyyəti vermişdir. MADDƏ 907. AZƏRBAYCANA YARDIM GÖSTƏRİLMƏSİNİN QADAĞAN EDİLMƏSİ (A) QADAĞA – Prezident Azərbaycan Hökumətinin Ermənistana və Dağlıq Qarabağa qarşı blokadasının və digər güc tətbiqin aradan qaldırılması üçün addımların atdığını müəyyən etməsə və bu haqda Konqresə məruzə etməsə, Azərbaycan Hökumətinə ABŞ tərəfindən bu və ya digər qanunlarla nəzərdə tutulmuş yardım göstərilə bilməz.\n907-ci düzəlişlə Azərbaycan münaqişədə günahlandırılır və bu BMT TŞ-nin 822, 853, 874 və 884 saylı qətnamələrinə zidddir. Buraya daxil olub 907-ci düzəlişin ləğvinə səs verin!\nƏdalətin bərpası üçün PETİSİYA petisiya reallaşır,Azerbaycana edalet xeberler xeberler baki xeberler portali xeberler son deqiqe xeberler azerbaycan xeberler bugun 2020 xeberler bu gune xeberler dunen sonxeberler en son xeberler


11:29 - 29 Sentyabr, 2020\nFilosofluq dərin savad və dərin həyat təcrübəsiylə yaranmır…\nMaks Plank, Albert Eynşteyn və ya Pol Dirak nə qədər nəhəng elm xadimləri olsalar da, filosof deyillər. Filosofluq dərin savad və dərin həyat təcrübəsiylə də yaranmır. Qətiyyən. Həyat təcrübəsi xalq arasında “müdriklik” adlanır. Lakin bu cür qabiliyyət sahibi olanlar yaxşı müəllim və tərbiyəçi olurlar…\nİnternetdə respublikamızın iki siyasi-ictimai publisistika nümayəndəsinin – xüsusilə bir az yaşlı şəxsin müsahibəsini dinləyəndə məni fikir götürdü. Aya, bizdə aləm bir-birinə qarışdığı kimi, elm və təhsil müəssisələrndə də eyni hadisələr, eyni qayda-qanunlar hökm sürür. Əvvələn hardansa heç dəxli olmayan şəkildə yuxarıdan gələn hökmlə kənd təsərrüfatı üzrə namizədlik dissertasiyası müdafiə edənə “Fəlsəfə doktoru” adını verirlər. Eləcə başqa elmlər üzrə də. Burda deyiblər: heç dəxli var?\nHansı bir fəlsəfə doktorusa “yuxarı”dakıların xoşuna gəlməyib və onun nüfuzunu aşağı salmaq üçün elm və təhsil müəssisələrində belə bir qayda tətbiq olunub. Və nəticədə fəlsəfədən yerli-dibli xəbəri olmayan bir adam zoologiya üzrə dissertasiya müdafiə edib, fəlsəfə doktoru olur.\nGülməlidir, ay cənablar. Bəli, hardasa buna oxşar, amma qətiyyən bu şəkildə olmayan bir qayda var. Lakin bu dərəcədə həqiqi fəlsəfə elmləri doktorlarını gözdən salan formada yox.\nNə isə… Qədim yunan və Roma filosofları varlığı, cəmiyyəti, onların fiziki, ictimai-siyasi xüsusiyyətlərini, hadisələri, təbiətin əbədi və dəyişən qanun və təzahürlərini öz yunan və latın söz və terminləri ilə ifadə edirdilər. Çünki onların əsərləri, varlıq, təbiət və cəmiyyət haqqında düşüncələri, anlayışları özlərinin, öz dillərinin vasitəsilə açıqlanırdı. Və onlar nadir hallarda bir birlərinin qənaətlərini şərh edir, əksər hallarda bu və ya digər hadisə haqqında öz düşüncələrini qələmə alırdılar.\nPlaton, Aristotel, Seneka, Siseron və başqa fikir nəhənglərinin işlətdiyi söz və ifadələr sonralar ümumbəşəri mahiyyət kəsb edib özünü fəlsəfəyə həsr edən, varlıq, təbiət və cəmiyyət haqqında düşüncə və mühakimələrini həmin yunan və Roma filosoflarının ifadələriylə açıqlamağa başladılar. Yəni həmin söz, ifadə və terminlərdən açar kimi istifadə etməklə özlərini təsdiq etməyə başladılar. Onlar demək olar ki, təzə heç nə demirdilər. 2500-2000 il ərzində yalnız bir neçə alman, fransız, italyan, ingilis mütəfəkkirləri bu yoldan çəkinib öz orijinal düşüncə sistemlərini yarada bildilər. Qalanları isə onlara qədər deyilənləri təkrar və şərh etməklə özlərini filosoflar cərgəsinə daxil etməyə çalışırdılar.\nBelələri xüsusilə XIX-XX əsrlərdə alaq otu kimi cücərdilər və antik yunan və Roma terminləri sözlərini bol-bol işlətməklə özlərini filosof elan edir, sadəcə şərh yazmaqla və həmin mütəfəkkirlərin fikirlərini təkrar etməklə cildlərlə kitablar nəşr etdirirdilər. Həmin söz və ifadələrin artıq şablona çevrilmiş əsas nümunələrindən beş-onunu misal gətirmək istərdik.\nAqnostisizim, alogizm, altruizm, apriori, apatiya, volyuntarizm, qnostisizim, determinizm, irrasionalizm, intuitivizm, metafizika, metampsixoz, monizm, ontologiya, personalizm, pozitivizm, relyativizm, skeptisizm, substansiya, transsendental, stoisizm və s.\nBu cür söz və ifadələr çoxdur. Təkrar edirik, cəmi bir neçəsini misal gətirdik ki, özünü fəlsəfəyə həsr edənlərin üzr istəyirəm, bir növ çörək ağacıdır. Minlərlə fəlsəfə, filosof aşiqləri öz sərbəst və orijinal düşüncələrinin yoxluğu nəticəsində antik nəhəglərin sözlərinə bürünmüş mənaları özünküləşdirməyə çalışmaqla təsəlli tapmışlar.\nTəkrar edirik, filosofluq üçün, daha dəqiqi, fəlsəfi mühakimələr və düşüncələr yaratmaq üçün mütləq yunan və latın sözlərini işlətmək əsas deyil və onlarsız da dərin, fəlsəfi ümumiləşdirmələr aparmaq, söyləmək mümkündür.\nAmma bəs filosof kimdir? Belə bir sual ortaya çıxa bilər. İşıq nədir? Həm qaranlığı əridən, yox edən, həm də istilik yardan fiziki hadisə. Bəs o necə yaranır, mənbəyi nədir? Əlbəttə günəş. Doğrudur, lakin bu cavablar sadə, bəsit uşaq intellektidir. Axı işıq hardan əmələ gəlir? İşıq Günəşdə gedən termo-nüvə reaksiyaları, nüvə partlayışları nəticəsində yaranan fiziki hadisədir. Amma bu da orta, ortabab intellekt cavabıdır. Əslində çox az, yalnız sırf mütəxəssislər və dahi fiziklər bilirlər ki, işıq – proton ətrafında daim fırlanan elektronların bu fırlanma zamanı uzaqlaşan anda əmələ gələn fiziki hadisədir. Və yalnız bunun nəticəsində, elektrik, istilik, işıq əldə olunur ki, bəşəriyyətin bütün müasir həyatı bunun sayəsində davam edir. Deməli, işıq həmin balaca elementar hissəcik olan elektronların bizə bəxş etdiyi bir növ həyatdır.\nLakin bu cür dərin biliklər də fəlsəfə deyil. Maks Plank, Albert Eynşteyn və ya Pol Dirak nə qədər nəhəng elm xadimləri olsalar da, filosof deyillər. Filosofluq dərin savad və dərin həyat təcrübəsiylə də yaranmır. Qətiyyən. Həyat təcrübəsi xalq arasında “müdriklik” adlanır. Lakin bu cür qabiliyyət sahibi olanlar yaxşı müəllim və tərbiyəçi olurlar (əgər xaraktercə naqis adam deyillərsə).\nBəs kim filosofdur?\nƏvvəlki məqaləERMƏNİLƏRİN QAFQAZ ALMANLARINA QARŞI SOYQIRIMI\nNövbəti məqalədə“Üçrəngli bayrağımızın Şuşada sancılacağı günə az qalıb”


Yaş dövrlərinə görə tərbiyə metodları » Qadınla.Com - Qadınlar Birİncidir!\n-\tİkinci yaş dövrü körpəlik dövrüdür - 1 yaşdan 3 yaşa qədər olan dövrü əhatə edir. -\tÜçüncü yaş dövrü məktəbəqədər yaş dövrüdür - 3 yaşından 6 yaşa qədər olan dövrü əhatə edir. -\tDördüncü yaş dövrü isə kiçik məktəbli dövrüdür - 6 yaşdan 10 yaşa qədər olan dövrü əhatə edir. Hər yaşa aid tərbiyə metodları mövcuddur. Bunun üçün hər yaşın aparıcı fəaliyyəti nəzərə alınmalıdır, bu fəaliyyətin nə olduğu haqqında fikir sahibi olunmalıdır. Məsələn: Çağalıq dövrünün aparıcı fəaliyyəti yaşlılarla emosional ünsiyyətdir. 1 yaşına qədər olan uşağın üstünə qışqırsaq, o, bizi təbii ki başa düşməyəcək. Buna görə də biz onlara emosiyalari öyrətməliyik. İnsan 3 sferada inkişaf edir: sosial, emosional və intellektual sferada. İlk olaraq uşaq emosional sferada inkişaf edir. Uşaq anadan olanda ağlayaraq öz emosiyasını bildirir. Yəni, uşağın ilk olaraq emosional sferası inkişaf edir. Emosional sfera əsasında sosial sfera və bu iki inkişaf sferasından sonra isə intellektual sfera inkişaf edir. Uşağın 1-ci ayından 3-cü ayına qədər ən kritik dönəmi emosional sferaya daxildir. 3-cü ayından sonra yavaş-yavaş sosiallaşmağa başlayır. Və 1 yaşdan etibarən artıq intellektual sfera başlayır. Bu o deməkdir ki, yaşlılarla emosional ünsiyyət sırf buna görə çağalıq dövrünün aparıcı fəaliyyətidir. Çağalıq dövründə ən birinci qayda qida və yuxu rejimidir ki, anaların çoxu bunu bacarmır. Bunu uşağa emosiyalarla bildirmək lazımdır. Növbəti dövr körpəlik dövrüdür. 1 yaşdan 3 yaşa qədər olan yaş dövrünü əhatə edən bu dövrün aparıcı fəaliyyəti əşyalarla manipulyativ fəaliyyətdir. Yəni, uşaq sosiallaşdıqda artıq cəmiyyətə atılır. Bunun 2 pilləsi var: birinci məsuliyyət, ikincisi isə fəaliyyətdir. İnsan fəaliyyətdə olarkən üzərinə məsuliyyət götürür. Məsuliyyəti olan insan isə artıq sosiallaşa bilir. Məsələn: bu yaşda uşaq artıq oyuncaqlarını qırır, qab - qaşığı dağıtmağa çalışır, ətrafını öyrənməyə başlayır. Bu yaşda uşağa qaydaları necə öyrətmək olar? Tutaq ki, uşaq gəlinciyinin paltarını cırır. Ona qışqıraraq " Nə qədər pul xərcləmişəm niyə cırırsan?! ” şəklində yox, əvvəlcədən öyrətdiyimiz emosiyalarla "bax qızım cırıldı paltarı, axı o indi paltarsız qaldı, o indi utanır, adamların yanına belə çıxmaq olar?!” deyərək həm də, bilgi ötürürük. Bununla paralel olaraq uşağı düşünməyə məcbur edirik. Məktəbə qədər dövrün aparıcı fəaliyyəti isə, oyundur. Biz bura ən çox kollektiv oyunları aid edirik. loading... 60


Kirayə evə qadın gətirdi, ev sahibi polisə xəbər verdi və... - Dəhşətli qətlin təfərrüatı\nKirayə evə qadın gətirdi, ev sahibi polisə xəbər verdi və... - Dəhşətli qətlin təfərrüatı\nZaqatala rayonunda 2011-ci il fevralın 24-də öldürülmüş 1950-ci il təvəllüdlü Seyran Əyyubovanın qətlinin üstü 9 il sonra açılıb.\nBAKU.WS “teleqraf.com”a istinadən xəbər verir ki, qətl hadisəsini törədən 1973-cü il təvəllüdlü Polad İsmayılov 2020-ci ildə həbs olunub və onun Seyranı qətlə yetirməsi sübut olunub.\nTərtər rayon sakini Polad təxminən 1997-ci ildən başlayaraq ayrı-ayrı vaxtlarda yük maşını ilə mişar daşı gətirib, Zaqatala rayonunda həmin daşın fərdi qaydada satışı ilə məşğul olub.\nO, həmin vaxtlardan günlük ödəniş etməklə Zaqatala rayon sakini Seyranın fərdi yaşayış evində kirayə qalıb və qaldığı dövrdə cinsi ehtirasını təmin etmək məqsədilə ayrı-ayrı qadınlarla tanış olub, onlarla ayrı-ayrı yerlərdə yaxınlıq edib.\n10 il əvvəl baş verən qətl\nPoladın kirayədə qaldığı evdə başqa qadınlarla görüşməyə cəhd etməsi ilə bağlı ev sahibi Seyran arasında əvvəllər də narazılıq yaranıb. 23 fevral 2011-ci ildə mişar daşı satmaq məqsədilə o, qohumu ilə birlikdə yenidən Zaqatala rayonuna gəlib.\nFevralıb 23-dən 24-nə keçən gecəni Seyrana məxsus evdə gecələməyə qərar verib. Havanın soyuq olması ilə bağlı evdəki sobanın yanında olan çarpayıda yatmaq istəsə də, Seyran həmin çarpayıda başqa şəxsin gecələyəcəyini bildirib, çarpayıdan istifadə etməyə Polada icazə verməyib.\nPolad səhəri gün yuxudan oyananda çarpayını boş görüb, Seyranın bilərəkdən həmin çarpayını onun istifadəsinə verməməsi qənaətinə gəlib. O, təklikdə bununla bağlı Seyrana narazılığını bildirib.\nPolad onunla anası kimi davranmasını xahiş etməsinə baxmayaraq təbiətcə söyüşkən olan Seyran onun ünvanına nalayiq sözlər işlədib.\nSaat 9 radələrində Polad qohumu və digər şəxslərlə birlikdə evdən çıxıb və daş bazarına gedib. Seyranın onu təhqir etməsi, həmçinin əvvəllər də evə qadın gətirməsinə razılıq verməməsi ilə bağlı məsələni aydınlaşdırmaq məqsədilə saat 11.30-da geri qayıdıb.\nEv sahibi ilə kirayəçi həyətdə söhbət edərkən onların arasında mübahisə yaranıb. Mübahisə zamanı Seyran yenidən onun ünvanına nalayiq söyüşlər işlədib, Polad qadını öldürmək qərarına gəlib.\nHəyətdə kimsənin görə biləcəyindən ehtiyat edib, söhbəti davam etdirmək üçün Seyranı evin otaqlar olan hissəsinə keçməyi təklif edib.\nSeyran qabaqda, o isə onun arxasınca evə giriblər. Giriş qapısından sol tərəfdə qoyulmuş masanın üzərində olan bıçağı götürən Polad ona çoxsaylı zərbələr vurub. Qadın aldığı xəsarətdən hadisə yerində ölüb.\nİstintaq orqanı tərəfindən Poladın barəsində Cinayət Məcəlləsinin 120.1-ci (qəsdən adam öldürmə) maddəsi ilə ittiham elan edilib.\nCinayət işi üzrə təqsirləndirilən şəxs qismində ifadə verən Polad ona elan olunmuş ittiham üzrə özünü təqsirli bilməyib. O, bildirib ki, 1996-cı ildən kirayəyə "MAZ-5549" markalı avtomobil götürüb və Qaradağ rayonu ərazisində yerləşən daş karxanasından mişar daşları alıb, Zaqatala və Gəncə şəhərlərində satmaqla məşğul olub: "1996-cı ildən hər dəfə Zaqatala rayonuna gələn zaman Seyranın evində qalmışam.\nGətirdiyim malı gün ərzində Zaqatala bazarında satıb, axşam Seyranın evində gecələmişəm. Seyranla aramda heç vaxt hər hansı bir münaqişə və ya narazılıq olmayıb".\nEvini kirayə verən qadının həyat tərzi\nTəqsirləndirilən şəxs deyib ki, Seyran zarafatcıl, şən və təmizkar qadın olub: "Tanıdığım müddət ərzində Seyranın pis hərəkəti ilə rastlaşmamışam.\nGündəlik evində qalmağa görə adambaşı köhnə pulla 2000-3000 manat pul alıb. Evinin otaqlarında bir-birinin yanında 10-a yaxın çarpayı yerləşdirib, evdə qalan şəxslərin demək olar ki, hamısı uzaq yerlərdən Zaqatala rayonuna mal satmağa gələn şəxslər olub.\nSon zamanlar kirayənişinlərdən adambaşına iki manat kirayə haqqı alırdı. Hətta elə günlər olub ki, Seyranın evində 17 nəfər gecələyib".\nDaş alverçisi, kartof satan və "Mayor"\nPolad qeyd edib ki, kirayə götürdüyü "Kamaz-5511" markalı avtomobili fevralın 4-dən Zaqatala rayonu, Yuxarı Tala kəndində yerləşən "Sum-2" adlanan motelin dayanacağına qoyub:\n"13 fevral 2011-ci ildə qohumum Nicatın idarə etdiyi "Kamaz-5511" markalı avtomobillə Zaqatala rayonuna mal gətirdik. Nicatla fevralın 13-dən 19-dək Seyranın evində qaldıq. Daha sonra fevralın 23-nə keçən gecə Nicatla birlikdə yenidən Zaqatala rayonuna mal gətirdik. Həmin gecəni maşında yatdıq.\nFevralın 23-dən 24-nə keçən gecə isə Seyranın evində qaldıq. Həmin gecə bizimlə birlikdə Seyranın evində Şamaxı rayonundan İsmayıl adlı mişar daşı satışı ilə məşğul olan şəxs, Göyçay rayonundan meyvə satışı ilə məşğul olan şəxs, həmin şəxsin nəvəsi və yeznəsi, Yevlax rayonundan quru ot satışı ilə məşğul olan Qüdrət adlı oğlan və onun iki qohumu, Tovuz rayonundan kartof satışı ilə məşğul olan "Mayor" ləqəbli bir nəfər şəxs gecələdik. İsmayıl adlı şəxslə Seyran 3-5 ildir ər-arvad münasibətində birlikdə yaşayırdı".\nGecəyarısı Ağaməmməd niyə gəlməyib?\nPolad bildirib ki, fevralın 24-də, saat 08.45-də Nicat, İsmayıl, Qüdrət və onun iki nəfər qohumu birlikdə Seyranın evindən çıxaraq bazara gediblər: "Gecə evdə qalan digər şəxslər isə səhər tezdən evdən getmişdilər. Həmin vaxt Seyranın davranışlarında qəribə bir şey hiss etmədim.\nSeyranın oğlunun da adı Polad olduğundan səhər tezdən yuxudan duran zaman Seyrana ana gözü ilə baxdığımı, gecə məni xəstəxana çarpayısında yatızdırdığını söylədim. Gecə otaqda olan nisbətən enli və rahat çarpayı boş qalmışdı. Həmin vaxt Seyran gülümsəyərək "Ağamməd gəlməyib, gərək orada yatardın" ifadəsini işlətdi.\nAğamməd adlı şəxs gecələmək pulunu ödəsə, gecə saat 3-də gələcəyini desə də, evə gəlməmişdi. Həmin gün səhər tezdən Seyran bizi yola salanda əhval-ruhiyyəsi yaxşı idi. Həmin gün saat 17 radələrində bazarda olan zaman isə Seyranın ölüm xəbərini qohumum Nicatdan eşitdim".\n"O mən olmamışam"\nPolad məhkəməyədək icraat zamanı 2 fevral 2020-ci ildə verdiyi ifadəsində göstərib ki, ailə üzvləri ilə birlikdə yaşayır:\n"Hazırda "Meqa Trans" şirkətində sürücü işləyirəm. İşimlə əlaqədar müxtəlif ölkələrə TIR tipli yük maşını ilə yük aparıram. Hadisə günü evdən saat təxminən 08.45-də qohumum Nicat, Seyranla ər-arvad münasibətində yaşayan İsmayılla birlikdə çıxdıq, daş bazarına getdik.\nTəxminən saat 14 radələrinə qədər bazarda "Kamaz" markalı avtomobili xarab olduğu üçün onu düzəltməklə məşğul olduq. Sonra isə qohumum Nicat zəng edərək polisə çağırıldığımı söylədi. Mən də polis şöbəsinə gedərək ifadə verdim".\nTəqsirləndirilən şəxsin sözlərinə görə, saat 08.45-dən saat 14 radələrinə qədər Seyranın evinə qayıtmayıb: "Hadisə günü əynimdə cins şalvar, qara rəngli dəri kurtka olub. Fevralın 24-də və ya ondan qabaqkı günlərdə nazik siqaret çəkmişəm, siqaretin qutusu ağ rəngli, eni bir o qədər enli olmayan qutu olub. Lakin həmin siqaretin markasını dəqiq xatırlamıram.\nHadisə günü əynimdə məhz göy rəngli cins şalvar və qara rəngli dəri gödəkçə olsa da, fevralın 24-də, saat 11.10-da Seyranın yaşadığı evin qarşısında söhbət etdiyi hündürboylu, əynində cins materialdan göy rəngli şalvar, qara rəngli dəri kurtka olan şəxs mən olmamışam.\nÜmumiyyətlə saat 08.45-dən saat 14 radələrinə qədər, yəni Seyranın öldürülməsini eşidənə qədər onun evinə qayıtmamışam. Hadisə günü və onun axşamı evdə qanaxma ilə muşayiət olunan xəsarət almamışam. Seyran ümumiyyətlə evdə siqaret çəkməyə icazə verməyib. Seyranın evdən çıxan zaman mənə və ya əri İsmayıla kimisə gözlədiyini, evə kiminsə gələcəyi barədə bir söz deməsini xatırlamıram.\nHadisə günü daş bazarında Nazimin kafesində nahar vaxtı təxminən saat 13 radələrində Nicatla birlikdə kartof qızartması və toyuq əti yemişik.\nHəmin vaxt Nicatla yemək yeyən zaman 200 qram araq içmişəm. Seyranın evində qalan şəxslərdən kiminləsə hadisə günü və ondan əvvəlki günlərdə mübahisə və ya münaqişəsinin olub-olmaması barədə bir şey eşitməmişəm".\n"Çarpayını boş gördüm"\nPolad həmçinin göstərib ki, 2011-ci ilin fevral ayı soyuq olub:\n"Bu səbəbdən fevralın 23-də gecələmək üçün Seyranın evinə gəldikdən sonra mənə sobanın yanında yer verməsini xahiş etmişəm. Seyran isə oranı başqa adama verdiyini deyərək həmin yeri mənə vermədi. Məni başqa çarpayıda yerləşdirdi.\nSabahısı yuxudan oyandıqda sobanın yanındakı çarpayını boş gördüm. Seyrandan nəyə görə həmin çarpayını mənə vermədiyini soruşdum. Seyran isə qalası adamın gəlmədiyini bildirdi. Həmin gün səhər tezdən\nSeyran bizi yola salan zaman əhval-ruhiyyələri yaxşı olub, həmin gün saat 17 radələrində bazarda olan zaman isə Seyranın ölüm xəbərini qohumu Nicatdan eşitdim".\nPolad 26 fevral 2020-ci ildə videoçəkilişlə verdiyi ifadəsində göstərib ki, 23 fevral 2011-ci ildə Bakı şəhərindən Zaqatalaya satmaq üçün mişar daşı gətirib, mişar daşı satılmadığından gecə qohumu-atasının anası nəvəsi Nicatla Zaqatala rayonunda Seyran adlı qadının evində qalıb:\n"Zaqatala rayonuna axşam tərəfi birbaşa daş bazarına gəldik. Daş satılmadığı üçün gecəni Zaqatalada qalası olduq. Gecəni Seyranın evində yatdıq.\nFevralın 24-də, saat 08-09 arası yuxudan durduq. Nicat və Seyranla ər-arvad kimi yaşayan İsmayıl ilə birlikdə evdən çıxdıq. Ayaqqabımın bağını bağlayarakən İsmayıl və Nicat qabaqcadan evdən çıxmışdı".\nAilə pozğunluğu, yoxsa...\nPolad daha sonra ifadəsində qeyd edib ki, 2009-cu ildə Seyranın evində bir qadınla görüşüb, Seyran onu polisə satıb: "Seyranın həmin hərəkəti ilə bağlı 2011-ci ildə söhbət etmək qərarına gəldim. Evdən çıxan zaman Seyran arvada "niyə sən məni polisə satmışdın?" dedim. Seyran da nalayiq sözlərlə məni təhqir etdi.\n2009-cu ildə bir xanımla Seyranın evində görüşdüm. Bunun üçün Seyran məni polisə satmışdı. Görüş zaman Seyrana pulumu vermişdim.\nQadınla görüşüb, qapıdan çıxan zaman qapıda polis əməkdaşı ilə rastlaşdım. Polis mənə ailə pozğunluğu yaratdığımı bildirdi, şöbəyə aparacağımla hədələdilər.\nHəmin xanımın ailəsi dağılmasın deyə polisə 600 manat verdim, görüşdüyüm qadın Zaqatala rayonundan Nərminə (ad şərti verilib - red.) olub. Səhər evdən çıxarkən Seyrandan məni niyə polisə satmağını soruşdum. Seyran mənə qarşı nalayiq ifadə işlətdi.\nSeyrana "ömrün tükənsin, ömrün tükənəndə deyərsən" sözlərini dedim. Nərminənin ailəsi də məhz Seyran qadını satdığı üçün dağılıb. Bu məsələ mənə pis təsir etdi. Bu problemlə bağlı 2009-cu ildə evimə də zəng gəldi. Bundan sonra mənim ailəm də dağılmaq vəziyyətinə çatdı. Yoldaşım mənə xəyanət etdiyimi söylədi".\nİki ailənin dağılmasına səbəb nə olub?\nPoladın sözlərinə görə, fevralın 24-də evdən çıxıb və taksi ilə daş bazarına gedib: "Orada səhər yeməyini yedim. Həmin gün saat 11-ə qalmış Nicata maşınının yanına getdim və mənim də daşımı satmasını dedim. Maşınım sökülü vəziyyətdə olduğu üçün onu düzəltmək lazım oldu. Buna görə maşınımın yanına getdim, paltarlarımı dəyişdim. İş formasını geyindim.\nTəzədən maşında saxladığım spirtli içkidən bir stəkan içdim. Bundan sonra yola çıxdım və tanımadığım taksi ilə Seyranın evinə gəldim. Məqsədim Seyrandan məsələni bu vəziyyətə çatdırmasının səbəblərini soruşmaq olub. Nərminənin ailəsi dağılmış, çox fəsadlar vermişdi. Seyranı öldürmək və ya başqa təmənna üçün yox, söhbət etmək üçün gəlmişəm.\nTaksidən Seyranın evinə çatmamış düşdüm. Həmin vaxt tək idim, qapını döydüm. Seyran kim olduğumu soruşduqda, ona adımı bildirdim. Seyran mənə təzə getdiyimi, niyə geri qayıtdığımı soruşdu. Seyrana yalandan axşam 3 nəfər olacağımızı bildirdim, qalmağa yerinin olub-olmadığını soruşdum. O, qapını açdı və içəri girdim. Sözümü demək məqsədilə qapını bağladım. Seyran qışqırmaq istədikdə, əlimlə onun ağzını tutdum. Dedim ki, gəl gedək evdə söhbət edək, burda qışqırmaqla iş getmir".\nPolad deyib ki, bundan sonra rahat şəkildə evə gediblər: "Seyranı içəri saldım, qorxutmaqla məni satmasının səbəblərini deməsinə nail olmaq məqsədilə giriş qapısının qarşısındakı yay üçün açıq tipli mətbəxdəki stolun üstündən bıçağı götürdüm, sonra içəri girdim.\nBu vaxt Seyran qışqırmaq istədi. Onu öldürməyəcəyimi dedim, qışqırmamasını istədim, məni satmasının səbəblərini soruşdum. Seyran isə yaxşı edib, məni satdığını dedi. Söyüş söydü, məni təhqir etdi. Rəhmətə getmiş atamın ünvanına da söydü.\nBundan sonra özümdən asılı olmayaraq Seyranı bıçaqla vurdum. Əvvəlcə otaqda sinə nahiyəsindən bıçaqla vurdum. Qaçmaq istədikdə qolundan tutaraq saxladım. Təxminən 9-12 zərbə vurdum. Zərbələri vurduqdan sonra Seyran yıxıldı. Mən isə hadisə yerindən qaçdım".\nQandonduran qətlin etirafı\nTəqsirləndirilən şəxsin sözlərinə görə, aradan xeyli keçdikdən sonra Nicat Daşqın adlı polisin gələrək onları şöbəyə aparıbdığını deyib: "Mən Nicata fikir vermədim. Nicatı şöbəyə apardılar. Bir qədər sonra Nicat mənə zəng edərək şöbəyə çağırdı. Mən də polis şöbəsində hadisə ilə bağlı izahat verdim. Daha sonra yenidən qayıdaraq maşınımı düzəltdim, Nicatla dal-qabaq Tərtər rayonunun Kəngərli kəndinə getdik. Kəngərlidə maşınını düzəldib, Bakıya yola düşdük.\nKürdəmir ərazisindəki Girdiman çayının körpüsündə dayandım, hadisə vaxtın istifadə etdiyim bıçaq və əynimdə olan paltarları sellofan torbada həmin çaya atdım".\nQatil cinayəti niyə 9 il sonra etiraf etdi?\nPoladın ifadəsinə görə, törətdiyi cinayət əməlindən peşmandır: "Cinayəti törətdikdən sonra 9 il ərzində daxili narahatçılıq keçirmişəm. Cinayət barədə bu günədək heç kəsə məlumat verməmişəm. İşdə adı keçən Nərminlə ər-arvad kimi yaşamışam. Bu işlə bağlı polisə pul vermişəm, polis şöbəsində heç bir araşdırma olmayıb. Nərmin adlı həmin qadın Zaqatala rayonunda yaşayır. Nərminlə ildə 7-8 dəfə görüşmüşük".\nPolad 11 il müddətinə azadlıqdan məhrum edilib.\nHökmdən narazı qalan Polad apellyasiya şikayəti verib. O, günahsız olduğunu, barəsində bəraət hökmünün çıxarılmasını istəyib.\nPoladın şikayətinə Şəki Apellyasiya Məhkəməsində hakim Gündüz Abbasovun sıdrliyi ilə baxılacaq.\nİpoteka evlər Əri Rusiyada olan qadın tanış olduğu kişi ilə saunada görüşdü - Döyüldü və zorlandı Azərbaycanda qayınata gəlininə təcavüz etdi: "Zorla taxtın üzərinə oturdub..." - TƏFƏRRÜAT “Səbinə ilə intim fotolarımızı ərinə göndərdim” - Azərbaycanda şok olayın təfərrüatı 15 yaşlı qızı evlənmək adı ilə Novxanıdakı evinə apardı, dəfələrlə əlaqəyə girdi - ŞOK TƏFƏRRÜAT Azərbaycanlı kriminal ünsürlərin qanlı razborkası – Dəhşətli cinayətlər\nТеги: ev sahibi polis qətl


Milli Musiqi Günü ərəfəsində\n18 sentyabr – Milli Musiqi Günü hər il ölkəmizdə təntənə ilə, incəsənət bayramı kimi qeyd edilib. Bu il məlum pandemiya vəziyyəti kütləvi tədbirləri, festival və konsert proqramlarını mümkün etməsə də, mədəniyyət tariximizin bu əlamətdar günü müxtəlif təqdimat və layihələrlə qeyd olunacaq.\nMilli Musiqi Günü milli bəstəkarlıq məktəbimizin banisi, dahi Üzeyir Hacıbəyli ilə eyni ildə və gündə dünyaya gəlmiş, musiqi sənətimizə mühüm töhfələr vermiş görkəmli bəstəkar Müslüm Maqomayevin də doğum günüdür. Sentyabrın 18-i iki böyük sənətkarın anadan olmasının 135-ci ildönümüdür.\nYubiley ərəfəsində Azərbaycan Musiqi Mədəniyyəti Dövlət Muzeyinin zəngin kolleksiyasından korifeylərə aid tarixi sənədlərdən ibarət silsilələr təqdim edilir. Onlar arasında Üzeyir Hacıbəyli və Müslüm Maqomayevin doğum şəhadətnamələri, 1912-ci ildə Üzeyir bəyin Maqomayevə verdiyi etibarnamə, nadir fotoşəkillər və digər materiallar muzeyin sosial şəbəkə səhifələrində yerləşdirilib.\nMuzey tərəfindən sentyabrın 17-də saat 17:00-da Milli Musiqi Günü, Ü.Hacıbəylinin və M.Maqomayevin 135 illiyi münasibətilə onlayn tədbir keçiriləcək.\nSentyabrın 18-də Ü.Hacıbəyli adına Bakı Musiqi Akademiyası (BMA) Milli Musiqi Gününə həsr olunmuş respublika elmi-praktik konfransı keçirəcək. “Dahi Üzeyir Hacıbəylinin ölməz irsi” mövzusunda konfrans BMA-nın Elmi-tədqiqat laboratoriyası tərəfindən onlayn şəkildə gerçəkləşəcək.


Qısa quyruqlu, uzun pəncəli vaşaq » YeniQadın.biz - Qadinlarin Sevimli Sayti\nPişikkimilər fəsiləsinin digər nümayəndələrindən fərqli olaraq vaşaqın quyruğu çox qısadır. Əslində uzun quyruq heyvanlarda sükan rolunu oynayır və ovu təqib edərkən hərəkət istiqamətini kəskin dəyişməyə kömək edir. Vaşaq isə daha çox pusquda duraraq ov etməyə uyğunlaşıb. Ona görə də pəncələri çox uzundur və bu da ona uzun məsafəyə tullanmaq imkanı yaradır. Vaşaqın məskəni sıx ağacların budaqları arasında pusqu qura biləcəyi meşələrdir.\nVaşaqın ən çox sevdiyi şikar cüyür və maral olsa da, bəzən ev heyvanları olan keçi və quzulara da hücum edir. Şimali Amerikada yaşayan qırmızı vaşaq gecələr kəndlərin, yaxud fərdi evlərin yaxınlığında görünür. Ağaclarda pusqu qurub ovunu gözləyir. Onun yaxınlıqda olmasını yalnız qar üzərində qalan iri pişik ləpirlərinə oxşar izlər xəbər verir.\nAdətən dişi vaşaq ikidən dördə qədər bala doğur. O, əvvəlcədən mağara və ya ağac koğuşunda balaları üçün yuva hazırlayır. Balalar on ay analarının himayəsində qaldıqdan sonra onu tərk edir və müstəqil həyat sürməyə başlayır. Vaşaq yalqız yaşayan heyvandır və adətən şəxsi ov sahəsinə malik olur.\nQuşlara hücum edərkən vaşaqın güclü arxa pəncələri ona çox yüksəklərə tullanmağa imkan verir.\n3 may 2016 15:10\nMaraqlı xeberdi cox isterdimki bu heyvanı yaxınnan görüm\n14 fevral 2015 18:31\nBu heyvan mene maraq getirir\n27 iyul 2014 02:08\nTwk edirem amma hec bir heyvani sevmirem.cunki onlara qarsi qorxum var


– Belə de, – Belyar gülümsədi. – Qorxuram hər şey sizin düşündüyünüz qədər sadə olmasın. Söz verirəm ki, bu məsələnin üstünə bir də qayıdarıq. Onda mən sizə hər şeyi izah edərəm.\n– Nə dediniz? – Maks ayaq saxladı.\n– Demək istəyirəm ki, – Belyar izah etməyə başladı, – siz sənətinizi dəyişməlisiniz. Buraya gələn adamların hamısının başına gəlir bu iş. Bu mənlik deyil, hamı üçün ümumi qaydadır.\n– Bəs mən nə etməliyəm, əlimdən başqa heç nə gəlmir! – Maks narahat şəkildə dilləndi.\n- Bir şey düşünərik, – Belyar dedi, – bir şey fikirləşər və sizin üçün bir qərara gələrik. Götür elə Dorisi, o da peşəsini dəyişməli oldu. Tibb sahəsini seçdi, xəstələrə qulluq etmək xoşuna gəlir, işinin öhdəsindən də pis gəlmir, üstəlik zahiri görkəmi də buna imkan verir. Ancaq bir şeyi demək lazımdır ki, bu qadın özünün əvvəlki vərdişlərindən də tam yaxa qurtara bilməyib. Zaman keçdikcə, köhnə şeylər beynini ağrıdır və bu zaman lazım gəlir ki, onu yerində oturdaq.\n- Bəli, bunu gördüm, – Maks dedi, – siz onunla heç də yaxşı rəftar etmədiniz.\n- Məsələ heç də bunda deyil, – Belyar cavab verdi, – ümumiyyətlə mənim bu tipli qadınlardan xoşum gəlmir.\n- Hansı tip? – Maks soruşdu.\n- Belə də, – Belyar kəkələdi, – ucaboylu qadınlardan. Onları tanıyıram.\nDəhlizin lap axırında dönməliydim və bundan sonra daha bir dəhliz gəlirdi, iki böyük pəncərəni ötüb keçdikdən sonra gün işığına çıxacaqdım. Pəncərənin birindən baxdıqda iki su damcısı kimi Parisə oxşayan şəhər görünürdü, fərqli məqsədlərə görə inşa edilmiş müxtəlif dövrlərin qüllələri: Eyfeldən tutmuş Monparnas və digər abidələrə qədər özünün klassik simvolları ilə seçilən və tanınan bir şəhər. Aşağı doğru uzanan bu uzaq perspektivdə nə şəhərin hansı bucaq altından görunduyunu, nə də bunların əsl həqiqətdə harada yerləşdiyini müəyyənləşdirmək mümkün deyildi, belə ki, Maksa ömründə bircə dəfə də olsun Parisə bu nöqtədən baxmaq nəsib olmamışdı. Paris və ya ona oxşayan şəhər, - görünür, günlərlə yağan turşu yağışı altında qaldığından, həm də üzərinə qalın qurğuşun şüaları çiləndiyindən boğulurdu. Bu tərəfdən baxanda günəş şüaları tünd, zəhərli və boğucu idi, ancaq qarşı pəncərəyə dəyib sınan şəfəqlər yüngül və könülaçan idi. Bu pəncərə böyük bir parka açılırdı – başdıbaşına buraxılmış massiv, başdan-ayğa göy-göyərtiyə bələnmiş yerlər… Aydın və açıq səmanın altında bu göyərtili məkan göz işlədikcə uzanırdı.\n- Ümumi plan budur, sizi gözləyən aqibət, - Belyar dedi, - və bir daha bu iki pəncərəni göstərdi. – Gördüyünüz kimi, qarşınızda yalnız iki mümkün seçim var: park və ya şəhər. Sizi bu yerlərdən birinə göndərəcəklər. Bir daha deyirəm, həyəcanlanmayın. Sizə aid qərar nə pis, nə də yaxşı ola bilməz. Hər iki variantın pis və yaxşı tərəfləri var. Sizə bayaq dediyim kimi, Mərkəzdə təxminən bir həftə qalmalısınız, bildiyiniz kimi bu gün mümə axşamıdır, demək, buradan gələn həftənin çərşənbə axşamı çıxacaqsınız.\n- Aydındır, - Maks maraqsız şəkildə dilləndi. – Burada qala bilərəmmi? Bura mənim üçün heç də pis deyil, nəzərə alın ki, nəsə faydalı bir iş görə bilərəm..\n- Yox, bir daha yox, - Belyar onun sözünü kəsdi. – Bura olsa-olsa bölüşdürmə məntəqəsidir.\n- Bəs Doris? – Maks soruşdu.\n- Doris – başqa məsələdir, Belyar məkrlə gülümsəndi. - O, istisnadır. Onun yuxarıda himayadarları var, buna görə də burada qala bilib. Bu sistemdə, başqa sistemlərdə olduğu kimi müəyyən çatışmazlıqlar və qüsurlar mövcuddur, olur ki, kiminləsə gözlənilmədiyi halda çox nəzakətlə davranırlar. Özün bilirsən, hər yerdə bu kimi cəhətlərə rast gəlmək mümkündür.\nMaks Dorisin kimin sayəsində belə üstünlüklərə malitk olmasını soruşmağa çürət etmədi.\nFikirli-fikirli çənəsini qaşıyanda bildi ki, gör neçə gündür üzünə ülgüc dəyməyib, səkidə baş verən hadisəylə bu gün arasında gör nə qədər sular axıb, görəsən bu barədə soruşmağa dəyərmi? – sövq-təbii əlini göynəyinin yaxalığına apardı, Belyar cəld onu dayandırdı.\n- Yaranıza toxunmayın, - dedi, - onunla məşğul olacaqlar. Hər şey yaxşı olacaq, - maksın boynuna tərəf əyilərək əlavə etdi, çox diqqətlə, lap professional bıxışıyla baxdı, - nə qədər tez məşğul olsalar bir o qədər yaxşı olacaq. İndi isə geri, otağınıza qayıdın, yolu tanıyırsınız.\n- Bəli, - maks itaətkarlıqla razılaşdı, - bir az acmışam, yeməyə nəsə verəcəklərmi?\n- Boğazınızın vəziyyətini nəzərə alsaq, - Belyar dedi, - yemək sizə hələ tövsiyə edilmir.\n- Deyin görək, boğazıma nə olub ki? – Maks soruşdu. – Heç nə hiss etmirəm. Məncə, hər şey yerindədir, yaxşıdır.\n- Bu normaldır, - Belyar dilləndi, - əməliyyat qabağı xüsusi pəhriz var. İndi yox, əməliyyatdan sonra yemək yeyəcəksiniz, indi azca da olsa nəyisə udmaq, çeynəmək qadağandır, lap istəsəniz də alınmaz. Hər şeyi yoluna qoyacağam, kimsə gəlib sizin qayğınıza qalacaq.\nMaks öz nömrəsinə qayıtdı, burada olmadığı qısa müddətdə nəsə dəyişiklik etmişdilər, məqsəd bu idi ki, özünü burada tam rahat hiss etdə bilsin. Rəfdə ekzotik, ancaq qadağan edilmiş mer-meyvə dolu podnos qoyulmuşdu: kivi, manqo, banan və selafon bükülü başqa meyvələr, meyvələrin düz böyründə isə güllər qoyulmuşdu. Sakitcə musiqi çalınırdı – ladlar, tonlar tanış idi, elə esçilmişdi ki, heç kəsin əsəbinə toxunmasın, qıcıqlandırmasın, görünür, ənənəvi zövqü olan şəxs tərəfindən seçilmişdi.\nStolun üstündə bir qalaq kitab yığılmışdı, əksəriyyəti qırmızı rəngdə cildlənmişdi. Maks əvvəlcə adlarına baxdı. Diqqətlə nəzər yetirdikdə aydın olurdu ki, kitablar da, musiqi də eyni meyarlar əsasında seçilmişdi: bütün klassik müəlliflər idi – Dante, Dostoyevski, Tomas Mann, Kretyen dö Trua, əgər Maksın bir neçə dəqiqə ərzində laqyedliklə vərəqlədiyi «Materializm və Empriokritisizm» adlı kitabı istisna etsək, kitabların hamısı eyni ruhda idi. Ayaqyolunun şüşə qapısında bir daha yarasına baxmaq üçün uğursuz cəhd göstərdikdən və bananı soyub yeməkdən özünü güclə saxladıqdan sonra Maks çarpayıya sərələndi. Leninin əsərini bir tərəfə qoyub Oqüst Deplasın köhnə tərcüməsində (1840-cı il) «Yerusəlimin azad edilməsi» kitabını açdı.\nKitabı oxumağa girişmişdi ki, qapı döyüldü. Bu, Bernar olmaya? Ancaq o deyildi. Otağa gülümsəyə-gülümsəyə, ağ-qara rəngli don geynimiş mərtəbə xidmətçisi daxil oldu.\n- Hər vaxtınız xeyir, cənab.\nƏlində içində yemək olan adi podnosla birlikdə metal ştativ vardı, ucunda iynə olan plastik borunun uzandığı şəffaf maye flakonunun birləşdiyi ştativ. Bunu başqa sözlə damızdırıcı da adlandırırlar.\nBu – uca boylu, qıvrım-qara saçlı, məşhur Din-Martin gülüşüylə gülümsəyən bir gənc idi. Zahiri görkəmcə, usta rəqqas yerişinə və canlı, diri, işıq saçan ala gözlərinə qədər doğrudan da Din Martini xatırladırdı. Oxşarlıq o qədər yaxın idi ki, Maks, Doris Deyi yadına salıb, öz-özünə fikirləşdi ki, həmsöhbəti doğrudanmı Din Martinin oxşarı yox, özüdür? Çox incə bir məsələyə toxunduğundan, marağını saxlaya bilmədi.\n- Bağışlayın, - üzünü mərtəbə qulluqçusuna tutdu, - təsadüfən Din Martin deyilsiniz ki?\n- Bəli, cənab, təssüf ki, yox, - mərtəbə qulluqçusu əsl Din-Martin təbəssümüylə cavab verdi.\n- Onu elə sevirdim ki. Ola bilməz, necə də oxşayırsınız, - Maks bir az təssüflə əlavə etdi.\n- Ola bilər, - mərtəbə qulluqçusu ciddi şəkildə cavab verdi, - bu barədə çox eşitmişəm. Lütfən, köynəyinizin qolunu qatlayın. Yox, yox, yaxşı olardı sağ qolunuzun.\nMaks düz bir saat çarpayıda uzandı, sulu qlükoza məhlulu, vitaminlər və mineral duzlar borudan keçib orqanizminə daxil olurdu. Sonra yenə qapı döyüldü, - həmişə belə olacaq, - bu dəfə gələn gözəl, füsunkar Doris Dey idi. Onun dalıyca otağa santiar geyimində, məşhur adamlardan heç birinə bənzəməyən bir kişi daxil oldu.\nMaksdan paltarını soyunub xüsusi pijama, şapka, ağ sintetik parçadan hazırlanmış çəkmə geyməyi, sonra isə axırıncı daxil olan gənc oğlanın dəhlizə sürdüyü arabaya oturmağı xahiş etdilər, sonra onlar əks istiqamətə döndülər, xəstəxanada olduğu kimi böyük və sürətli yük liftinin yanına gəldilər. Məlumdur ki, bu tipli liftlər çox böyük yüksəklikdən sürətlə aşağı gəlir, buna görə də Maks bir neçə dəfə udqundu ki, tutulmuş qulaqları açılsın, bu zaman onlar üçüncü yeraltı mərtəbəyə çatmışdılar.\nYenidən ağ işığa bələnmiş, çoxlu böyük, iki laylı qapıları olan dəhlizə gəldilər, bunlardan biri onu əməliyyat zalına apardı, bura indiyə qədər gördüyü əməliyyat bloklarından heç nə ilə fərqlənmirdi, elə cərrahın özü də yaddaşında heç bir tanış assosiasiya doğurmamışdı.\n- İndi gəl səni bir az təmir edək, - həkim Maksın qoluna, bu dəfə sol qoluna daha bir iynə keçirərək tövsiyyə etdi, - izah etdi ki, söhbət həyat üçün vacib olan funksiyaların bərpasından gedir. Bizim işimiz yaranı təmizləmək, ziyan çəkmiş damar və hüceyrələri tikmək, onurğa beyninin zədələnmiş hissəsini bərpa etməkdən ibarətdir – bu, doğrudan da vacib bir məqamdır – hücum edənlərin qoyduğu izləri aradan qaldırmaq üçün bir balaca kosmetik əməliyyata ehtiyacınız var.\nİzahatını qurtarar-qurtarmaz Maks artıq yuxuya getmişdi.\nQəfildən oyandı. Bu an otağında olduğunu başa düşər-düşməz bir neçə an keçdi, ancaq dərhal çarpayının baş tərəfindən qoyulmuş stolda oturan və hansısa broşuranı vərəqləyən Doris Deyi tanıdı. Nəsə soruşmaq istəyirdi ki, qadın sakitcə ağzını sol əlinin ovcu ilə yumdu, şəhadət barmağını isə öz dodaqlarının üstünə qoydu.\n- Danışmayın, - incə səslə dedi, - hələ çox tezdir, danışsanız, ağrıyarsınız. Narahat olmayın, bundan sonra hər şey yaxşı olacaq. Sizin kimi adamların yarası çox tez bitişir, görərsiniz, sabah bu günkündən daha yaxşı olacaq.\nQadının bayaqdan dediklərindən bir şey anlamasa da, itaətkarcasına başının işarəsi ilə hə dedi, gözlərinin ucu ilə damızdırana baxdı, damızdıranın iynəsi yenə də sol çiyninə sancılmışdı, dərin yuxuya getdi.\nGözlərini açanda dərhal tanıdığı otağında bu dəfə heç kəs yox idi. İndi artıq sakitliyi pozacaq bir şey yox idi, yaxşı yata bilməsi üçün musiqini söndürmüşdülər. Bilmək olmurdu ki, neçə gündü burda uzanıb, nə qədər səhər, gündüz, axşam, yaxud gecə ötüb keçib. Maks başını nə ilə qatmağı ağlına gətirmədən mərkəzə gəldiyi gündən aldığı məlumatı ümumiləşdirmək və bundan sonra başına nə gələcəyi haqqında düşünmək qərarına gəldi – axı onu iki zonadan birinə göndərə bilərdilər. Məsələyə estetik baxımdan yanaşmalı olsaq, haqq ən yaxşı seçim idi. Halbuki, burada nə edəcəyini ağlına belə gətirmirdi. Belyar demişdi ki, qərar onun dosyesini ətraflı şəkildə öyrəndikdən sonra qəbul ediləcəkdi, buna görə də Maks həyatının müsbət nəticəsinə ümidlə baxırdı.\nÖzünü tanıdığı gündən davranışında və xarakterində pis şeylər olmamışdı. Yaşadığı həyatı qısaca ümumiləşdirəndə belə bir nəticəyə gəldi ki, heç bir ciddi günaha yol verməyib. Əlbəttə, bəzən olub ki, canından şübhələr əl çəkməyib, alkoqolizm və depressiyaya düçar olub, bu anlarda şübhəsiz ki, özünü saxlaya bilməyib, qəzəblənib, ancaq nə edəsən! Bütün bunlar ona elə gəlirdi ki, bağışlanan səhvlərdir. Parka giriş ləyaqətdən və bu kimi digər göstəricilərdən asılıdırsa, Maks buraya düşməmək üçün elə bir səbəb görmürdü. Ancaq bütün bu düşüncələr gələcək taleyinin ona məlum olmayan tərəfləri haqqında mühakimələrdən ibarət idi. Elə bu an qapı açıldı və Belyar daxil oldu.\n- Bəli, - Belyar ruhlandırıcı həkim səsi ilə dedi, - bu gün özünüzü necə hiss edirsiniz? Bu gün ikinci günün səhəridir.\nMaks istəyirdi ki, cavab versin, qapı yenə döyüldü, bu dəfə mərtəbə qulluqçusu içində əsl yeməklər olan podnosla içəri girdi.\n- Artıq əmin olun ki, burada hər şey çox sürətlə baş verir, - Belyar dedi, cibindən güzgü çıxardıb Maksın üzünə tutdu. – Heç sarğı da lazım olmadı, yara demək olar ki, tam bitişib.\nDoğrudan da, Maks güzgüyə baxanda boynundakı yaranı görmədi, onun yerində çox zəif şəkildə uzanan bir tikiş xətti vardı.\n- İndi siz normal şəkildə yeyə bilərsiniz, - Belyar əlavə etdi. Mərtəbə qulluqçusu iynəni Maksın çiynindən çıxartdı, ounn yerini spirtlə təmizlədi və cəld bir hərəkətlə buraya kvadrat formada leykoplastır qoydu.\n- Əladır, - Belyar dedi, - bununla bağlı işimiz başa çatdı, artıq geyinə bilərsiniz.\n- Bu cür yemək müvəqqətidir, - mərtəbə qulluqçusu üzr istəyirmiş kimi alçaq tonla dedi, bu zaman Maks köynəyini geyinirdi, - bilirsiniz, əməliyyatdan sonra bir balaca pəhrizi gözləmək lazımdır. Ümidvaram ki, yeməyi görüb bizə acığınız tutmaz. Bir azdan özünüz görəcəksiniz, menyu o qədər çeşidli olacaq ki.\nSəhər yeməyi buğda bişmiş tərəvəz qatılan ağ düyüdən, bir parça mal əti, yoğurt və üstünə mineral su qatılmış kompotdan ibarət idi.\n- Necədir? – Mərtəbə qulluqçusu narahat şəkildə soruşdu və boşqabları yavaş-yavaş stolun üstünə düzdü.\n- Cəld olun, Dino, işinizi başa çatdırın, görünür, vəzifəcə özündən aşağı olan personala söz deməkdən xoşlanan Belyar üzünü turşutdu.\nAncaq Dino həmişə olduğu kimi gülümsəyir və halını pozmurdu, çalışırdı ki, Belyara diqqət yetirmədən öz işini səliqə ilə başa çatdırsın.\n- Baxın, görün, həyəcanlı günlər arxada qaldı, özünüzə necə də tez gəldiniz, Belyar dedi. – İndi isə gəlin gedək buraları sizə göstərim.\nOnlar yenə də həmin liftə sarı getdilər. Lift Maksı əməliyyat otağına apardı. Onlar aşağı düşdükcə Maks Belyardan Dinoya aid hansısa məlumatları çəkib çıxartmaq istəyirdi.\n- Nəyə görə bu sizi bir belə maraqlandırır? Ötkəmliklə soruşdu.\n- Bilmirəm, doğrudan da bilmirəm, - Maks dedi, - bəlkə ona görə ki, bu oğlan burda gördüklərimin heç birinə oxşamır.\n- Sizə heç nə deyə bilmərəm, - Belyar sakitcə cavab verdi, - biləndə ki, onun haqqında söhbət gedir, xoşuna gəlməz. İstəyir ki, onun haqqında heç kəs heç nə bilməsin və onun bu arzusuna hörmətlə yanaşmaq mənim borcumdur. Bizim müəssisədə bütün insanların buna haqqı çatır. Ancaq sizdən nə gizlədim, bəzən bu oğlan məni bərk qəzəbləndirir, son dərəcə sərbəst olduğuna görə.\nBu dəfə lift əməliyyat blokundan üç mərtəbə yuxarıda, yəni mərkəzin birinci mərtəbəsində dayandı. Onlar daha geniş, daha bərli-bəzəkli, stolların üstünə gül buketləri, heykəlciklər və divarlarında qeyri-adi peyzajlar asılmış dəhlizlərin labirintində gözdən itdilər – burada adamlar da çox idi – gözünü gəzdirsəydin xadimələri, gözlərinə eynək taxmış katibələri və digər şəxsləri görə bilərdin. Nəhayət, Maksla Belyar çox böyük bir zala daxil oldular, bura əvvəlki dəhlizlərlə müqayisədə çox işıqlı idi, tavandan nəhəng çilçıraqlar asılmışdı, buradan yuxarı, simmetrik olaraq iki tərəfə ayrılan nərdivanlar uzanırdı.\n- Belə, - Belyar dedi, mərkəzə giriş burdandır.\nƏsl həqiqətdə də fırlanan qapının arxasında çınqıl tökülmüş açıq məkanı görmək olardı, - bu cür yerləri ancaq çox zəngin evlərin qarşısında görə bilərdin, bu evlərin qarşısında yağ ləkələri və təkər izləri olardı. Ancaq Maks durduğu yerə diqqətlə baxdıqdan sonra terrasda nə bir ləkə, nə də təkər izi görmədi.\nNə zalda, nə də bayırda heç bir mühafizə dəstəsi qoyulmamışdı. Əslində burada nə gözətçi, nə də videokamera vardı.\n- Baxıb görürəm ki, sizdə gözətçiləriniz ciddi deyil, - Maks dedi. – Kim istəyir girib-çıxır.\n- Hər şey sənin düşündüyün kimi sadə deyil, - Belyar cavab verdi. İlk baxışdan bu bəlkə də belədir. Biz burada özünənəzarət prinsipinə üstünlük veririk, insanların üzərində nəzarət yoxdur, hər kəs özü öz davranışına nəzarət etməlidir. Sizi maraqlandırarsa, sabah parkı sizə göstərəcəyəm, bu gün isə sizi direktora təqdim etmək istərdim. Onunla tanış olmaq istərdinizmi.\n- Bəli, əlbəttə, gözəl fikirdir, - Maks cavab verdi, - direktorla görüşmək istərdim.\n- Əvvəlcə baxaq görək yerindədirmi, - Belyar dedi. – Jozef, cənab Lopes otağındadırmı?\nMüsbət cavab aldıqdan sonra onlar nərdivanla yuxarı qalxdılar. Meydançada təzəcə yetkinlik yaşına çatmış çox cavan insanlar dayanmışdı. Onların əynində zolaqlı şalvarlar, başlarında isə nazik çitdən tikilmiş papaqlar var idi. Maks və Belyarın buraya daxil olması ani də olsa, onları işlərindən ayırmağa məcbur etdi. İkinci mərtəbəyə qalxıb böyük bir qapının ağzına gəldilər, burada Belyar nəzarətçi ilə görüşdü, içəri girdilər. Burada bir neçə geniş otaqdan keçib getdilər. Bu otaqların bəzisi boş, bəzisi isə arakəsmələrlə bölünmüşdü. Daha bir dəhlizi ötüb keçdikdən sonra Belyar növbəti qapını döydü, qapı dərhal açıldı, bura direktorun kabineti idi. Kabineti təfərrüatla təsvir etməyəcəyik, yalnız bir şeyi qeyd edək ki, bu otaq Maksın bütün gün ərzində adlayıb keçdiyi otaqlarla müqayisədə daha kasıb və kədərli təsir bağışlayırdı.\nDirektorun kabinetində arasını qat kəsmiş, yarpaq kimi saralmış sənədləri bir-birinin üstünə yığmaq üçün sakitcə işləyən arıq kişidən başqa heç kəs yox idi. Əynində boz, ucuz parçadan tikilmiş paltar var idi. Orta boylu idi. Sifətinə baxanda başa düşmək olardı ki, yemək-içməyi yerində deyil, gözləri daim sulanırdı. Bilib tanımasaydın, onu cüzi maaş verilən notarial kontorun işçisinə oxşadardın. Görünür, o, ya katib, ya da mühasibdir, yaxud katib və ya mühasibin köməkçilərindən biridir.\n- Cənab Lopes, - Belyar ona müraciət etdi, - cənab Delmarı sizə təqdim edirəm, bu həftə bizə təşrif gətirib. O, sizi görmək istəyir.\n- Bəli, bəli, - başını qaldırıb qeyri-müəyyən nəzərlərlə Maksa baxdı, - xoş gəlmisiniz.\nNəzakət xətrinə olsa belə, Maksa heç bir sual vermədi. İlk baxışdan qorxacaq adama oxşayırdı, görünüşü elə idi ki, elə bil qəfil nəyinsə üstündə tutmuşdun, ancaq yox, bu şəxs həyatda yaxşı yaşamağın yolunu bilən bir adamın maneralarını nümayiş etdirirdi. Görünür, Maksın başına gələnləri bundan yaxşı bilən tapılmazdı.\n- Bağışlayın, soyadınız necə oldu? – Üzünü Belyara tərəf tutdu, o isə Maksın soyadını heca-heca təkrarladı.\n- Aydındır, - Lopes dedi. – Bir az gözləyin.\nYenidən başını stola tərəf əydi, stolun üstünə səpələnmiş sənədlərin arasında eşələndi, nəhayət onlardan birini götürdü və Belyara verdi. Belyar sənədi cəld oxudu, sonra nəzərlərini sənəddən ayırdı.\nBu zaman bir az aralıda durmuş Maks uzaqdan gözünü sənədə dikmişdi: bu, ölçüsü on iknin on ikiyə santimetr olan, saralmış, kənarları əzilib qatlanmış, bütün künc-bucağı yazılmış düzbucaqlı formada kartoçka idi. Görünür, Lopesin stolunun üstündəki əksər sənədlər kimi dünən doldurmağa başlamamışdılar. Zahiri körkəmcə doğrudan da əvvəllər, kataloqların kompüter yaddaşına köçürülməsindən qabaq kütləvi kitabxanalarda işlənən kartoçkaya bənzəyirdi.\n- Buranı hələ də komrüterləşdirməyiblər? – nəhayət Maks cürətini toplayıb soruşa bildi.\n- Bəyəm görünmür? – Belyar gözlərini qaldırmadan cavab verdi. Bu zaman stolun arxasında oturan Lopes əlinin arxasıyla stolun üstündəki tozu sildi. Kartoçkanı oxuyub başa çatdıran Belyar dərhal Maksa baxdı və sənədi Lopesə qaytardı.\n- Bəli, - o dedi, - indi hər şey aydın oldu.\n«Orada görəsən nə var ki? – görəsən bu sənəddə qeyri-adi nə vardı ki?»\nNömrədə yolunu yumurta qayğanağı, bir şüşə pivə və bir dilim yemiş gözləyirdi, - qida rasionunun ilk ciddi əlamətləri. Doğrudan da ertəsi gün yeməklərin çeşidi zənginləşdi, şam isə bahalı restoranlarda olduğundan pis deyildi. Əməliyyatdan sonrakı ikinci gün Maks otağına qapanıb qalmalı oldu, əlinə keçən kitabları vərəqlədi, ancaq bu kitabları mütaliə etməyə zərrə qədər də həvəsi yox idi. Onu narahat edən Lopesin kabinetində gördüyü kartoçkaya bənzər sənəd idi, nahardan sonra əhvalı tamamilə çöndü. Dino özünəməxsus dəiyşilməz qayğısız təbəssümü ilə yenə boynuna düşənləri çox səliqəylə həyata keçirirdi. Gülürdü, ürəyin rahat olurdu, di gəl maqqaşla da olsa dilindən söz çəkmək mümkünsüz idi. Axşamüstü bir fincan çay içmək xətrinə yanına Belyar gəldi, Maks sabahkı günü nə edəcəkəlrini qayğılı şəkildə ondan soruşdu.\n- Görürsünüzmü, burada mən bir az darıxıram, - deyə etiraf etdi. Olmazmı ki, hərdənbir gəzintiyə çıxım?\n- Olar, siz tam azadsınız. – Qapınız üstünüzə bağlanmır ki,, müəssisə daxilində ürəyiniz istədiyi qədər gəzə bilərsiniz. Əyləncələrə gəlincə, bu barədə hələ fikirləşərik. Siqar çəkirsiniz?\nNövbəti günün başlanğıcı çox darıxdırıcı təsir buraxdı. Görünür, bu ona görə baş veriridi ki, bazar günü idi, hər yerdə olduğu kimi bu Mərkəzdə də bazar günü çox ləng keçir, boş-boşuna keçir, rəngsçiz olur, adamı darıxdırır.\nMaks nomrədə oturmuşdu, yenə, bir daha fikrən Lopesin otağında təsadüf etdiyi kartoçka ilə bağlı epizodun üstünə qayıdırdı, nəhayət qapı döyüldü, otağına soyuq səhər yeməyi gətirdilər, bu o demək idi ki, mətbəxdə kimsə yoxdu. Bunun adına heç səhər yeməyi də demək olmazdı, səhərdən yemək istəyən Maks dəhlizə boylandı, Dinonun gəlib-gəlmədiyini bilmək istəyirdi, gördü ki, yemək padnosun içində qapının ağzına qoyulub. Dino kimi Belyar da qanuni istirahət günündən istifadə etmək fikrinə düşmüşdü. Səhər yeməyini yeyəndə bir daha əmin oldu ki, tam sağalıb, buna görə də bir balaca gəzişmək istədi.\nBu heç də asan olmadı. Yaxın günlərdə Belyarla birlikdə adlayıb keçdiyi yerləri fikrən təsəvvürünədə bərpa etməli oldu. Həmişə olduğundan bu gün bir az da boşalmış dəhlizdən keçəndə adamın başına hava gəlirdi, eynən tətil günləri boşalmış internata bənzəyirdi, dərslər başa çatmış, hamı şələ-küləsini götürüb evinə getmişdi, sən isə, bayquşun biri bayquş tək qalıbsan, sənsən, bir də xidmətçilər, ona görə ki, cəzandı, çəkməlisən, ona görə ki, heç kəsin yoxdu bu dünyada, yetimsən. Getdikcə gedir, qarşısına bir kimsə çıxmırdı. Ona elə gəldi ki, uzaqdan tozsoranın səsini eşidir, ya da kimsə döşəməsiləni əlinə götürüb işləyir, ya da bu deyiləçnlərin heç biri baş vermir, tək olduğundan hövüllənib, qulağı səsə düşüb. Bəsdi, bəsdi daha.\nLifti tapmaq çətin olmadı və qapılar örtülən kimi, Maks özünü daha dəhşətli, daha heybətli bir sükutun içində, bətnində gördü. Liftin mexanizmi qımıldanmır, susurdu və bu sükut sakitliyin içində sakitlik, fırlanmağıyla heç nə vəd eləməyən kub içindəki sakitlik idi. İnamsız halda şəhadət barmağını yuxarı qaldıraraq, birinci mərtəbənin düyməsini basdı. Aşağı hərəkət o qədər uzun çəkdi ki, maks həyatı boyu baş vermiş hadisələri götür-qoy etməyə vaxt tapdı, lift nəhayət səsli siqnal verdi və bir az da ləngər vurdu.\nLiftdən çıxarkən əvvəl olduğu kimi yenə də eyni labirintin içinə düşdü, bu labirint onun yerləşdiyi mərtəbədəki ilə müqayisədə daha az monoton idi. Qarşısında tanış otaqları gördü, Maks qapılara diqqətlə nəzər yetirdi, burada gördükləri iş otaqlarına, nümayiş zallarına və döşəməsinə xalçalar sərilmiş iclas salonlarına bənzəyirdi, ya bəlkə özündən uydurur, ya da xəyalında, təxəyyülündə özü üçün toqquüşdururdu. Bu zallardan biri açıq-aşkar təntənəli tədbirlər üçün nəzərdə tutulmuşdu – sovet ovqatında bəzədilmiş geniş bir zal idi: mərmər panellər, modellər, kənarları naxışlı parçalardan hazırlanmış ağır portretlər, cizgiləri aydın şəkildə bilinməyən rəsmli xalçalar və çox böyük bir ərazini zəbt eləyən, çexola bürünmüş zövqsüz mebel. Otağın lap dibində isə – royal. Böyük konsert royalı.\nBu otağa göz gəzdirərkən Maks birdən anladı ki, ötüb keçən bir neçə gün ərzində demək olar ki, musiqi yadına düşməyib. Musiqi onun həyatıdır, yaxud daha dəqiqini deməli olsaq, musiqi onun həyatı idi. Belyarla söhbətləşəndə musiqini xatırlamışdısa, hər dəfə ürəyinə gəlirdi ki, daha bundan imtina etməli olacaqdı. Maks xatırladı ki, bu xəbər birinci dəfə Belyarın dilində səslənəndə ona bir elə təsir eləməmişdi, ancaq indi… budur, royal gözlərinin qabağındadır… Royal. Çox astaca və ehtiyatla, kəskin hərəkət qarşısında yerindən sıçrayıb vəhşi səslər çıxara-çıxara qaça bilən vəhşi heyvana yaxınlaşırmış kimi Maks alətə yaxınlaşdı. Düşündü ki, Belyarın istirahət günündə olmamasından istifadə edərək bu alətin canında nələr yatmasını bilmək pis olmazdı, yaxınlaşsın, toxunsun, görsün necə səslənir? Ondan təqribən bir metr aralıda dayanaraq royalın markasını müəyyənləşdirməyə çalışdı. Nə Havo, nə Steynvey, nə Behşteyn, nə Byozendorfer, heç biri deyil, Royalın heç bir yerində markadan əsər-alət yoxdu. Böyük, qara, ağır, lak çəkilmiş bir maşın, tənha və adsız. Maks ayaqlarının ucunda ona yaxınlaşaraq royalın ətrafında dövrə vurdu, barmaqlarının ucuyla royalın qapağına toxunanda, başa düşdü ki, qapağı açarla bağlayıblar, klaviaturaya toxunmaq mümkün olmayacaqdı. Maks qapağı möhkəmcə dartdı, ancaq heç nə alınmadı, - bağlıdır ki, bağlı. Açar və qıyılları mexaniki üsullarla açmağın ən böyük ustası olan Berni burda olsaydı onu iki cəhddə aça bilərdi. Axı Berni də onun həyatının bir hissəsi idi.